Zgrada željezničke stanice u Beogradu postaje muzej | Srbija News | Al Jazeera\nZgrada željezničke stanice u Beogradu postaje muzej\nKako je saopštilo preduzeće "Infrastruktura Železnice Srbije", željezničko službeno mjesto Beograd Glavna stanica biće ukinuto (Al Jazeera)\nŽeljeznički saobraćaj u Glavnoj željezničkoj stanici u Beogradu biće potpuno obustavljen, a nova polazna i dolazna stanica za vozove u domaćem i međunarodnom saobraćaju biće Beograd Centar, u Prokopu.\nKako je saopštilo preduzeće “Infrastruktura Železnice Srbije”, željezničko službeno mjesto Beograd Glavna stanica biće ukinuto.\n“Dva para međunarodnih vozova koji saobraćaju između Beograda i Bara, od 16. juna su preusmerena u stanicu Topčider. Od 1. jula u stanici Beograd Centar dnevno će saobraćati 195 vozova, od kojih su 16 međunarodni, 56 lokalni i daljinski, 90 vozovi na liniji BG voza između Batajnice i Ovče i 33 voza na liniji BG voza između stanice Beograd Centar i Resnika”, piše u saopštenju.\nMuzej historije srpske države\nNavodi se da će prvi put pet vozova dnevno saobraćati između centra Beograda i Vršca kao i da je stanica “Vukov spomenik” potpuno pripremljena da od danas kroz nju dnevno prolazi 90 vozova na liniji Batajnica – Ovča i 10 vozova na liniji Beograd Centar – Vršac.\nZgrada Glavne željezničke stanice u Beogradu, iz 1884. godine, postaće muzej historije nastanka srpske države, ukida se i priobalna pruga iz tog doba, a na prostoru stanice i pomoćnih želhezničkih objekata uz rijeku Savu se već godinama gradi naselje “Beogrd na vodi”.\nZbog ukidanja glavne stanice koje smatraju štetnim za grad, protestuje nekoliko grupa građana.\nOd 1. jula u Beogradu prestaje raditi glavna Željeznička stanica, koja je u funkciji 134 godine. Lokalni, regionalni i međunarodni željeznički saobraćaj prebacuje se na stanicu Prokop, odnosno Beograd Centar, koja se gradi više od 40 godina. Nedavno je ustanovljeno kako ta stanica nema pristup za ukrcavanje automobila na vagone autovoza, posebno važan za ljetnu […]\nPrvi voz iz Beograda ka Novom Sadu krenuo je sa željezničke stanice “Beograd centar” ili “Prokop”.Ta stanica gradi se više od 40 godina.Otvarali su je mnogi političari, uglavom u predizbornim kampanjama.Stanari koji 40 godina slušaju o gradnji Prokopa skeptični su da će ikada biti zavšen.


Džastin Biber: Pramen kose vredan 40.668 dolara - Vesti Stil zvezda Showbizz Srećni i zdravi Intervju Domovi poznatih Galerija Horoskop U fokusu Svet poznatih Ljubavne priče Venčanja Porodica Izdanja Džastin Biber: Pramen kose vredan 40.668 dolara\nTinejdž superstar Džastin Biber poklonio je uvojak svoje nedavno ošišane kose slavnoj voditeljki Elen de Dženeres koja ga je odmah stavila na aukciju Tweet 04.03.2011. 11:00h\nfoto: BANG U prvih sat vremena E-Bay nadmetanja za pramen kose mladog muzičara Džastina Bibera, vrednost ove relikvije skočila je na čitavih deset hiljada dolara, da bi do kraja aukcije koja je trajala svega nekoliko dana, ovaj uvojak bio prodat za vrtoglavih 40.668 dolara. Osim ostataka frizure svog idola, krajnji ponuđač dobiće priliku da se sretne sa Džastinom narednog puta kada popularni tinejdžer bude bio gost u emisiji Elen de Dženeres. Ova američka voditeljka zarađeni novac uplatila je u humanitarne svrhe.\nInače, Džastin Biber je u ponedeljak proslavio sedamnaesti rođendan u društvu svoje devojke Selene Gomez. Slavni par privatnu zabavu organizovali su u 6 hiljada dolara vrednom apartmanu jednog losanđeleskog hotela.\nDžastin Biber Elen Dedženeres frizura Tweet Povezane vesti Lepota\nVesele kovrdže: Savršena frizura bez uvijača, viklera i fena (VIDEO)\nJelena Bin Drai imala nezogdu: Bivša misica povredila glavu\nSvetlana Ceca Ražnatović: Tajni odlazak na Kopaonik\nOstale vesti iz rubrike Za nju je vreme stalo\nDama za kojom se uvek okreću\nKetrin Zita Džouns: Seksepil koji odoleva vremenu (FOTO)


Velike ambicije a preskromni učinci – Centar za građansko obrazovanje\nRevizija, odnosno ispitivanje tačnosti, potpunosti, zakonitosti i objektivnosti najvažnijeg strateškog dokumenta u procesu pregovaranja Crne Gore sa EU – Programa pristupanja Crne Gore Evropskoj uniji za period 2014 -2018 – samo deset mjeseci od usvajanja i predstavljanja javnosti istog, pokazuje da odgovorni u Vladi nijesu planirali u okviru realnih osnova, ali ni uložili adekvatne napore u realizaciju Programa. Ovaj dokument je trebao da omogući brže, jasnije i operativnije praćenje i koordinaciju aktivnosti od strane svih učesnika u pregovaračkom procesu, kao i da pokaže spremnost i zrelost institucija sistema da preuzete obaveze u datim rokovima ispune. Međutim, već sada, nepunih godinu od početka primjene, jasno je da su rezultati vrlo skromni.\nSam dokument predstavlja detaljan plan svih aktivnosti, planova, obaveza, s jasno definisanim rokovima i odgovornim institucijama, u kontekstu procesa usklađivanja zakonodavstva sa pravnom tekovinom EU. Konstrukciona greška dokumenta je i u nerealno postavljenim rokovima, što je posljedično dovelo i do sadašnje situacije. Naime, dinamika realizacije aktivnosti od strane nadležnih institucija do sada je krajnje zabrinjavajuća: u I kvartalu 2014. od ukupno 321 zakona i podzakonskih akata realizovano je 159 (svega 50%). Takođe, od 50 strategijskih dokumenta, realizovana su 24 (48%). Situacija je još lošija kada se pogledaju zvanični podaci za II kvartal 2014, iz kojih se vidi da je od 121 propisa realizovano 25 (21%), dok je od 8 planiranih strategijskih dokumenata donešen samo 1.\nTakođe, u okviru Poglavlja 23, kao ključnog u procesu pregovora, od 7 aktivnosti koje su bile planirane Programom pristupanja, od početka godine do danas, realizavane su samo 2.\nKada se pogledaju podaci u dijelu realizacije aktivnosti u smislu izrade propisa, za sva 33 pregovaračka poglavlja, od 121 planiranog dokumenta u II kvartalu 2014, realizovano je svega 25 (20%), dok su u strategijskom okviru rezultati još lošiji, pa je od 8 predviđenih dokumenata usvojen samo 1, i to u okviru svih RG po svim pregovaračkim poglavljima.\nOvi podaci argumentovano otvaraju pitanja: Da li je Crna Gora suštinski posvećena procesu pristupanju EU ili ta posvećenost počinje i završava u prigodnoj dnevno-političkoj retorici? Da li ovakvi učinci ukazuju na ozbiljan nedostatak administrativnih kapaciteta za realizaciju postavljenih aktivnosti, ili je riječ o nepostojanju koordinacije između nadležnih institucija?\nNa kraju, pitanje je: i zašto su neizvedeni izvori finansiranja neophodni za uspješnu realizaciju aktivnosti, ukoliko postoji politička volja da se ovaj dokument primijeni? Usklađivanje zakonodavstva sa pravnom tekovinom EU, a posebno puna i pravilna primjena, zahtjeva obezbeđivanje značajnih finansijskih sredstava. Da bi bio ostvariv, ovaj dokument mora sadržati najprije analizu potrebnih finansijskih sredstava za finansiranje aktivnosti i precizne izvore finansiranja, što je na žalost izostalo. Tako javnost ostaje uskraćena za informaciju o kapacitetu Crne Gore da iz Budžeta finansira ove aktivnosti, ali i o mogućim drugim izvorima finansiranja i apsorpcionoj moći države da povuče ta sredstva.\nImajući u vidu ovakve dosadašnje učinke, CGO cijeni da nije dovoljno uraditi samo reviziju Programa o pristupanju. Naime, CGO smatra da je potrebno razmotriti kompletan sistem postojeće pregovaračke strukture, sagledati postignuća i u odnosu na rezultate preduzeti konkretne mjere koje će doprinijeti stvaranju realne platforme i procjeni realnih kapaciteta za rukovođenje karakterom i dinamikom pregovaračkog procesa.


Važno je odbraniti slobodu na mrežama ali i povećati odgovornost\n17/12/2020 @ 11:00 - 12:30\n17. decembar 2020 – Pravo na slobodu izražavanja u demokratskim društvima neophodno je ograničiti samo kada za to postoji hitna potreba i to ograničavanje treba biti izuzetak. U Crnoj Gori ne postoji zakon koji se bavi društvenim mrežama, što ne znači da se građani ne sankcionišu, nekad opravdano, nekad neopravdano, za djelovanje na internetu i ovim mrežama. Medijska pismenost mora biti jedan od prioriteta i neophodno je uključiti taj predmet i u osnovne škole.\nTo su neki od zaključaka panel diskusije „Sloboda izražavanja na internetu: Zajednički izazov za Crnu Goru i EU“, koju je Institut alternativa (IA) juče organizovao u okviru projekta „Izgradimo budućnost zajedno: EU i Zapadni Balkan iz perspektive mladih“, podržan kroz program Evropa za građane i građanke.\nStevo Muk, predsjednik Upravnog odbora IA, je tokom uvodnog izlaganja ukazao na to koliko je važno da govorimo o slobodi izražavanja na internetu, pogotovo u vrijeme kada smo na neki način primorani da neke svoje aktivnosti prebacimo u online prostor i budemo možda u većoj mjeri na internetu i društvenim mrežama, nego što bi to bio slučaj u nekim drugim okolnostima.\n„Kreiranje i sprovođenje odgovarajućih politika za rješavanje izazova koje sa sobom nose društvene mreže postala je tema od transnacionalnog značaja“, kazao je Muk, dodajući da je cilj ovog projekta da ohrabrimo uključivanje mladih u diskusije o pitanjima koja na njih direktno ili indirektno utiču.\nMuk je kazao i da je Institut altrenativa održao zatvoreni konsultativni sastanak sa mladima pod nazivom “Mladi online“ na temu dobrih i loših strana društvenih mreža, kao i potencijalnih rješenja za regulisanje ove oblasti, tokom kojeg su osvijetljene raznovrsne perspektive i pogledi na ova pitanja. Veoma je pohvalno što su mladi prepoznali obje strane ove teme: važnost slobode govora i širine i pluralizma koji mreže pružaju, ali sa druge strane i opasnosti od sajber nasilja, govora mržnje i širenja dezinformacija.\nU ime učesnika, zaključke sa konsultativnog sastanka prenijeli su Lazar Vujačić i Milovan Marković. „Mladi smatraju da su društvene mreže dobre jer omogućavaju brz protok i dostupnost informacija i omogućavaju komunikaciju sa drugim ljudima“, kazao je Marković na panel diskusiji. Vujačić je naveo da su loše strane to što utiču na ljudsku psihu, stvaraju nerealne standarde kroz uticaj poznatih ličnosti, stvaraju zavisnosti, ali naglašavaju i da su mjesto gdje se brzo i lako šire neistine.\nMladi kao ideje za regulisanje oblasti društvenih mreža navode formiranje nekog nezavisnog ekspertskog tijela na nivou EU koje bi se bavilo ovim pitanjima, kao i da je neophodna sistemska edukacija o digitalnoj sferi, te da bi unapređenje medijske pismenosti dovelo do bezbjednijeg korišćenja društvenih mreža.\nSiniša Gazivoda, advokat i ekspert za slobodu izražavanja, smatra da društvo nije dovoljno upoznato sa regulacijom online sfere budući da se o tome do sad nije puno pričalo.\n„Mi nemamo zakon koji se bavi društvenim mrežama, ali imamo međunarodno pravni okvir koji je obavezujući. Kada kažemo pravo na slobodu izražavanja, to uključuje i govor na mrežama. Jedini zakon koji jednim dijelom reguliše slobodu izražavanja na internetu jeste novi Zakon o medijima koji po prvi put reguliše internet publikacije. Zakonom je predviđena obaveza medijskih portala da djeluju na komentare koji imaju nepoželjan sadržaj i slično“, kazao je Gazivoda, obrazlažući da su portali dužni da brišu komentare ispod objave na portalu ali ne i na društvenoj mreži. Dodao je i da u slučaju da dođe do ukrštanja prava, odnosno da korišćenjem prava na slobodu izražavanja povređujemo nečije pravo na privatnost, potrebno je izbalansirati koje je pravo u tom konkretnom slučaju pretežnije.\nMarija Vesković iz Akcije za ljudska prava je predstavila nekoliko slučajeva gdje su građani procesuirani zbog objava na ličnim profilima na nekoj od društvenih mreža. „U ovim slučajevima građani su procesuriani na osnovu Krivičnog zakonika ili Zakona o javnom redu i miru. Neophodno je napomenuti da se radi o privatnim profilima i da u tom slučaju građani nemaju određeni stepen odgovornosti koju mogu imati, na primjer, novinari prilikom prenošenja vijesti“, kazala je Vesković, dodajući da „sloboda izražavanja građanima dozvoljava neprovjerene informacije, poluistine, glasine“.\n„Svako procesuiranje građana zbog korišćenja slobode izražavanja nema posljedice samo za tu osobu, kroz kazne zatvora, zadržavanja, izricanje visokih kazni – već se ovim šalje poruka svim građanima da paze šta objavljuju na društvenim mrežama, pa ne možemo govoriti o demokratskom društvu u kojem se pojedinci osjećaju slobodno da komentarišu postupke visokih zvaničnika, da izražavaju konstruktivne i kritičke stavove“, zaključila je Vesković.\nOlivera Nikolić iz Instituta za medije Crne Gore je kazala da se lažne vijesti brže prenose nego istinite, jer su privlačnije. ”Imamo neadekvatan odgovor države na slobodu izražavanja na internetu i izostanak proaktivnijeg pristupa u vazi sa problemom dezinformacija. Pametna društva odavno prave strategije kako bi se što bolje bavila količinom informacija kojima smo izloženi na društvenim mrežama, razvijaju vještine kritičkog sagledavanja medijskog sadržaja i što boljeg upravljanja digitalnim sadržajima“, kazala je Nikolić. Ona je dodala i da je ovakva vrsta edukacije od najmlađeg uzrasta jako važna, naglašavajući da se zalažu da medijska pismenost bude predmet i u osnovnim školama što ranije, a ne samo u gimnazijama, kao što je trenutno slučaj.\nMilana Bojović iz institucije Zaštitnika ljudskih prava i sloboda je kazala da oni prepoznaju veliku potrebu da se govori o slobodi izražavanja na internetu, ali i o zloupotrebi ovog prava kroz govor mržnje, uvredljiv govor i slično. „Svjesni smo problema, ali su nam u ovom momentu neophodna opipljiva rješenja kako ona ograničenja iz realnog svijeta prenijeti i na online prostor“, kazala je Bojović.\nMilica Žugić iz organizacije Mladi info je kazala da još uvijek nije došlo do regulacije onoga što sa portala prenesemo na neku društvenu mrežu, te da je teško ispoštovati novinarsku etiku sa jedne strane, i sa druge strane pružiti informaciju i obezbijediti ljudima da kažu šta misle.\nDragana Jaćimović iz Instituta alternativa, koja je bila i moderatorka panela, kazala da je tokom diskusije o ovim temama potrebno uključiti što više aktera, budući da je ovo nešto što dotiče sve korisnike društvenih mreža nezavisno od njihovih godina ili pozicije u društvu, te da je važno da u obrazovanje bude uključeno i to kako da se ponašamo u digitalnoj sferi.\nSnimak panel diskusije možete pogledati ovdje.\npast events, Podgorica, Svi događaji u regionu\n020 268 686\n« Zaključci sa konsultativnog sastanka „Mladi online“\nZaključci sa konsultativnog sastanka „Mladi online“


Kesić: Tramp i Bajden žele srpske glasove\nŠef Predstavništva Republike Srpske u SAD\nSrbi su sada, prvi put od osamdesetih godina prošlog vijeka, u Americi prepoznati kao važan faktor za predsjedničke izbore, a njihove glasove žele i republikanac Donald Tramp i demokrata Džozef Bajden, izjavio je šef Predstavništva Republike Srpske u SAD Obrad Kesić.\n- Srpski glasači su važni, zbog značajne zajednice naših sunarodnika u 10 od 15 neopredijeljenih američkih država, odlučujućih za izbor predsjednika - rekao je Kesić.\nOn je dodao da, uprkos inicijativi "Srbi za Trampa", i Bajdenova kampanja pokušava da osvoji srpske glasače, pa je u posljednjih mjesec dana više puta razgovarala sa predstavnicima srpske zajednice u SAD, kontaktirala srpske medije nudeći intervjue. I Kesić je učestvovao u razgovoru sa gospođom Džil Bajden.\nKesić je naveo da, pri tome, Bajden zaobilazi ranije antisrpske stavove i poziva se na vrijeme kada je kao potpredsjednik dolazio u Beograd, ističići dobre odnose sa srpskim vlastima.\nAli, dodao je Kesić, kada Bajden razgovara sa Bošnjacima ili Albancima u SAD, podsjeća da je "gurao" naoružavanje muslimana ili se zalagao za bombardovanje Srba.\nPrema njegovoj ocjeni, ako Bajden pobijedi, Srbija i Republika Srpska bi trebalo da prežive percepciju da je to poraz i Srba, jer se suštinski ništa neće promijeniti.\nKesić je za "Večernje novosti" istakao da je za Srbiju veoma značajno otvaranje kancelarije Američke agencije za razvoj u Beogradu, kao centra za cijeli region i vezu sa Vašingtonom, uz ocjenu da "vrijeme radi za Srbiju".\nPrema njegovim riječima, sve do Bila Klintona, kandidat za američkog predsjednika se uvijek pojavljivao u srpskoj Sabornoj crkvi u Milvokiju, da bi od devedestih godina to zamrlo, ali sada su ponovo među Srbima aktivne kampanje i republikanskog i demokratskog kandidata.\nSrpski i američki publicista Srđa Trifković smatra da bi ostanak Trampa na mjestu američkog predsjednika značio kontinuitet politike koja neće od Srba praviti krivce, niti ispoljavati težnje da se okolni narodni zadovolje na štetu Srba.\nPobjeda Bajedna bi s druge strane, dodao je, bila loša za Srbe, jer su u njegovom timu ljudi koji su gradili karijeru na srbofobiji, kao što su Entoni Blinken, zatim Nikolas Berns, Mišel Flornoj, Samanta Pauer i Evelin Farkas.\nBajdenovu eventualnu pobjedu Trifković vidi kao povratak antiruskog tona, dok bi pobjeda Trampa značila izbjegavanje novih ratnih žarišta.


04.04.2017 u 17:50\n„Albanija” u bojama ruske zastave zbog napada u Sankt Peterburgu\nGradonačelnik Beograda Siniša Mali izjavio je da će u znak solidarnosti sa ruskim narodom Most na Adi i palata „Albanija” biti osvetljeni u bojama ruske zastave. - Želimo da i na ovaj način izrazimo solidarnost sa bratskim ruskim narodom koji posle terorističkog napada u Sankt Peterburgu prolazi kroz teška iskušenja. Pridružujemo se srcem i dušom svima koji osuđuju terorizam i ovaj besmislen potez nasilja, i uveravamo naše ruske prijatelje da svi u Srbiji i Beogradu saučestvuju u bolu koji Rusija trenutno oseća. Kao izraz tog saučešća, beogradski simboli, Most na Adi i palata „Albanija” biće večeras osvetljeni bojama Rusije - rekao je gradonačelnik Beograda. Tokom dana, Siniša Mali uputio je telegram saučešća svom kolegi, gradonačelniku Sankt Peterburga Georgiju\n02.03.2017 u 13:32\nViše javno tužliaštvo u Beogradu pozvalo je bivšu suprugu gradonačelnika Beograda Mariju Mali na razgovor, rekla je Tanjugu portparolka tog tužilaštva Tatjana Sekulić. Ona je navela da ne može da da više detalja o temi razgovora i kojim povodom je Marija Mali pozvana. Marija Mali je u više navrata u medijima iznela da je njen bivši suprug navodno dao netačne podatke o imovini Agenciji za borbu protiv korupcije i o detaljima rušenja objekata u Savamali. Tanjug\n22.12.2016 u 18:01\nBeograd uštedeo 700 miliona dinara\nPočetak gradnje „Ikee” i „Hiltona”, napredak „Beograda na vodi”, novi Dom zdravlja u Jajincima, ambulanta u naselju Stepa Stepanović, dva nova vrtića... samo su neki od ovogodišnjih započetih ili završenih projekata na koje je gradonačelnik Siniša Mali naročito ponosan. Prvi čovek prestonice je u fabrici „Meita” u Obrenovcu podneo godišnji izveštaj o radu gradske uprave u kome se osvrnuo na postignute rezultate u toku 2016. – S obzirom na to da je ove godine akcenat bio na privlačenju investitora, idealno mesto za predstavljanje izveštaja bila je „Meita”, prva izgrađena fabrika u Beogradu posle više od deset godina. Beograd danas broji 500 gradilišta. Ponosan sam što sam pre nekoliko dana stajao na 10. spratu stambene kule „Beograda na vodi”, jer znam da mnogi nisu verovali ni da jedan brod\n01.12.2016 u 14:59\nMali obišao boravak za decu sa autizmom\nGradonačelnik Siniša Mali, sekretarka za socijalnu zaštitu Nataša Stanisavljević i predsednik opštine Palilula Aleksandar Jovičić obišli su danas Dnevni boravak za decu sa autizmom na Karaburmi, koji obeležava 20 godina postojanja, saopštava „Beoinfo”. – Uspeli smo da zamenimo ogradu, renoviramo kotlarnicu i toalete. Ovo je primer naše politike da brinemo o onima kojima je ta pomoć najporebnija. GSP „Beograd” dovozi i odvozi decu u boravak, koji radi od 6 sati ujutro do 6 sati poslepodne. Ovde deca imaju stručni nadzor, obroke i sve druge pogodnosti da se osećaju prijatno – istakao je gradonačelnik. On je podsetio da u gradu ima 14 dnevnih boravaka za decu ometenu urazvoju, 550 korisnika, od kojih 310 mališana ima lične pratioce, kao 50 personalnih asistenata za


DŽON SALIVEN U PREDSJEDNIŠTVU BIH Sa drugim čovjekom Stejt departmenta o formiranju vlasti i integracijama - Opcija\nPredsjedavajući Predsjedništva BiH Milorad Dodik i članovi Predsjedništva BiH Željko Komšić i Šefik Džaferović primili su danas zamjenika državnog sekretara SAD Johna Sullivana.\nTeme razgovora su bile bilateralna saradnja dviju zemalja, aktuelna politička i ekonomska situacija u BiH, odnosi u regiji, borba protiv terorizma, pitanje ilegalnih migracija, te aktivnosti u EU integracionim procesima.\nSagovornici su se složili da su bilateralni odnosi Bosne i Hercegovine i SAD dobri i stabilni, te je istaknuto da SAD ostaju značajan partner BiH u izgradnji mira i prosperiteta za sve narode i građane u BiH.\nZamjenik državnog sekretara SAD John Sullivan je zahvalio članovima Predsjedništva BiH na prijemu i naglasio da SAD podržavaju teritorijalni integritet i suverenitet BiH. Izrazio je očekivanje da će doći do skorog formiranja vlasti na svim nivoima, te podržao nastavak provedbi reformi na putu ka evroatlantskim integracijama s ciljem održavanja stabilnosti i mira.\nTokom sastanka, predsjedavajući Predsjedništva BiH Milorad Dodik i članovi Predsjedništva BiH Željko Komšić i Šefik Džaferović su informisali zamjenika državnog sekretara SAD Johna Sullivana o političkoj situaciji u BiH i o procesu konstituisanja vlasti na svim nivoima.\nNaglašeno je da je evropska budućnost BiH neupitna i da ekonomske reforme, privredni rast, zapošljavanje, kao i borba protiv korupcije u svim sferama društva trebaju biti u fokusu djelovanja vlasti u BiH u narednom periodu.\nCrnadak: BiH za jačanje saradnje sa NATO-om\nMinistar vanjskih poslova u Vijeću ministara Igor Crnadak istakao je u razgovoru sa zamjenikom državnog sekretara SAD Johnom Sullivanom da je glavni vanjskopolitički prioritet BiH članstvo u EU.\nCrnadak je naglasio da je BiH za jačanje saradnje sa NATO-om, posredstvom dostupnih mehanizama i instrumenata saradnje, te podsjetio da se BiH u potpunosti zalaže za trajni mir, stabilnost i napredak regiona, saopšteno je iz Ministarstva vanjskih poslova.\nNa kraju sastanka Crnadak i ambasador SAD u BiH Maureen Cormack potpisali su aneks Ugovora o zakupu zgrade i zemljišta na adresi Alipašina 43 za potrebe američke ambasade.\nSaliven: Sankcije Dodiku ostaju\nPolitičkim predstavnicima i građanima želim prenijeti poruku da SAD stoje čvrsto uz BiH, izjavio je zamjenik državnog sekretara Džon Salivan tokom pres-konferencije u Sarajevu.\nOn je prvi visoki zvaničnik Stejt departmenta koji je posjetio Bosnu i Hercegovinu i region od kako je na dužnost 2016. stupio američki predsjednik Donald Tramp.\n– Prijetnje otcjepljenjem i pozivanje na treći entitet predstavljaju kršenje slova i duha Dejtonskog sporazuma. SAD su čvrsto uz suverenitet i integritet BiH – poručio je Salivan.\nTakođe je rekao da treba ispraviti nepravdu u kojoj se nekim etničkim grupama uskraćuje pravo glasa. Kazao je da je članovima Predsjedništva BiH prenio frustriranost zbog retorike koju neki od njih iznose.\n– Politički lideri stvaraju etničke podjele samo da bi ostali na vlasti – istakao je Salivan i pozvao i na iskorjenjivanje korupcije.\n– Vlada SAD će uvijek snažno reagovati na bilo kakve prijetnje po stabilnost BiH. Morin Kormak je savršen predstavnik SAD ovdje – istakao je on.\nPrisutni novinari su pitali Salivana zašto se rukovao s Dodikom, s obzirom na to da je on pod sankcijama SAD, a Salivan je kazao da je on u BiH došao da bi prenio poruke podrške SAD.\n– Nema smanjenja našeg interesa kada su BiH i njen napredak u pitanju. Poštujemo instituciju Predsjedništva i na toj sam osnovi imao razgovor s Dodikom i drugom dvojicom članova. Sankcije Dodiku ostaju. Nema promjene statusa Milorada Dodika, on je i dalje pod sankcijama Amerike. SAD entuzijastično podržavaju odliku Predsjedništva BiH da povede zemlju u NATO. O tome sam danas razgovarao u Sarajevu, a ranije i u EU – kazao je Salivan.\nOsim BiH, on je na svojoj turneji već posjetio Austriju, Slovačku i Bugarsku. Nakon Sarajeva, on će otputovati u Skoplje. Turneja zamjenika Majkla Pompea, ministra inostranih poslova SAD, počela je 12, a završiće se 20. decembra.\nOsim toga, najavljen je i njegov sastanak s vjerskim zvaničnicima s kojima će razgovarati o “nastavku dijaloga i jačanju pomirenja u poratnom okruženju”.\n“Ukinuti međunarodni intervencionizam”\nPredsjedavajući Predsjedništva BiH, u tom kontekstu naglasio je da je nedavnim formiranjem takozvane vojske Kosova direktno srušen Aneks jedan B Dejtonskog sporazuma o regionalnoj stabilnosti.\n“Mi smo za mir i stabilnost”, rekao je Dodik, naglašavajući “da bi BiH trebalo prepustiti lokalnim političkim akterima i ukinuti međunarodni intervencionizam”, što se vjerovatno odnosilo prije svega na visokog predstavnika u BiH koji, prema mnogima, igra destabilizujuću ulogu u BiH.\nOn se, nije saglasio ni sa ocjenom bošnjačkog člana Predsjedništva Šefika Džaferovića o “genocidu nad Bošnjacima u BiH”, dodajući da je istina da je jedino ostao neprocesuiran zločin nad Srbima.\nDodik: Da li smo ja i Saliven bili na istom sastanku?\n“Prilikom današnjeg razgovara Salivena s članovima Predsjedništva BiH nije bilo riječi o bilo kakvim pozivima na secesiju ili o uspostavljanju trećeg entiteta niti o još o mnogim stvarima koje je Saliven pominjao na konferenciji za novinare u Sarajevu. Sada se pitam da li smo on i ja danas bili na istom sastanku”, rekao je Dodik Srni upitan da prokomentariše Salivenovu izjavu da je cilj njegove posjete BiH bio da političkim liderima i građanima prenese opredijeljenost SAD za zaštitu suvereniteta i teritorijalnog integriteta BiH u skladu sa Dejtonskim mirovnim sporazumom, te da naglasi da se pozivi na secesiju ili uspostavljanje trećeg entiteta narušavaju duh i slovo Dejtona.\n“A ako je neko insistirao na poštivanju Dejtonskog sporazuma i to slova tog sporazuma, a ne duha, onda sam to zasigurno ja. To sam radio sve vrijeme i kao predsjednik Republike Srpske i radiću dalje, posebno sada kao predsjedavajući Predsjedništva BiH”, poručio je Dodik.\n(vijesti.ba, klix.ba, avaz.ba, Srna)


Nacionalni portal otvorene nauke u Srbiji - Otvorena metodologija\nPrimeri istraživanja i softvera otvorenog koda\nPojam “otvorena metodologija” obuhvata proceduralna, tehnička i tehnološka rešenja namenjena primeni u naučnim istraživanjima, koja su otvoreno dostupna naučnoj zajednici. Ova rešenja mogu biti dostupna u svom konačnom obliku, ali su najčešće otvorena za dalji razvoj, što podrazumeva da svaki član naučne zajednice može doprineti njihovom unapređenju. Ključna karakteristika otvorenih metodologija je njihova transparentnost, odnosno njihova direktna primenljivost od strane krajnjeg korisnika. U ovom trenutku, verovatno najbolju ilustraciju otvorenih metodologija predstavljaju različita softverska rešenja, poput statističkog programskog okruženja R ili softverskih rešenja poput statističkih paketa JASP ili jamovi. Pomenuti statistički softveri su pogodni za primenu u najširem spektru naučnih disciplina. Na univerzitetima u Srbiji, R okruženje je u širokoj primeni, a paketi JASP i jamovi primenjuju se u nastavi na Filozofskom i Medicinskom fakultetu Univerziteta u Novom Sadu. Pozivamo vas da isprobate neka od ovih rešenja i eventualno doprinesete njihovom razvoju.\nU psihologiji i srodnim naučnim disciplinama, od posebnog značaja je repozitorijum otvoreno dostupnih upitnika IPIP (International Personality Item Pool), koji je najvećim delom preveden i na naš jezik. U okviru Psihometrijskog centra u Kembridžu, razvijena je platforma Concerto, namenjena onlajn računarskom adaptivnom testiranju. Pozivamo Vas da isprobate neke od testova kognitivnih sposobnosti razvijenih u okviru projekta ICAR (International Cognitive Assessment Resources), od kojih su neki bazirani na Concerto platformi:\nIgra prostornog planiranja\nKompleksniji test numeričkog rezonovanja


Balkan - datum: 2018-06-03 MINISTAR BEZBJEDNOSTI BIH DRAGAN MEKTIĆ IZJAVIO Za dlaku izbjegnuto uvođenje viza BiH\nOn kaže da mu je nekoliko zapadnih ambasadora otvoreno priznalo da je prvi put od decembra 2010. godine, kada je uveden bezvizni režim, unutar Evropske unije ozbiljno razgovarano o ukidanju bezviznog režima za BiH.\n-Ustavni sud BiH je prije dva dana konstatovao da Parlament BiH nije izvršio tu njegovu odluku, ali na našu sreću, osporene zakonske odredbe nijesu stavljene van snage. Sud je, iako na prilično nemušt način i uz dosta konfuzno pravno tumačenje, ipak izbjegao donošenje odluke kojom bi sporne odredbe u potpunosti bile stavljene van snage. Da je to urađeno, pravosuđe bi se našlo u ćorsokaku, jer tužilaštvo ne bi moglo da sprovodi istrage, a jedna od posledica bi bila i to što bi OBA bila prinuđena da automatski prekine primjenu posebnih istražnih radnji, odnosno praćenje i prisluškivanje osoba osumnjičenih za terorizam - kaže Mektić.\n-Potpuno je logično da evropske zemlje žele da se zaštite, odnosno da zaštite svoje građane i ne može im se zamjeriti na tome. Na sreću, za sada je izbjegnut najgori scenario i nadam se da neće ni biti realizovan, ali je dovoljno ozbiljno i to što se u EU uopšte razgovara o ukidanju bezviznog režima kao opciji - kaže Mektić.\n-Mi smo učinili nadljudske napore da BiH dobije bezvizni režim i uspjeli smo u tome, a aktuelna vlast govori o ponovnom uvođenju viza. Ova apsolutno nesposobna vlast za godinu nije htjela, mogla ili nije željela da promijeni nijedan zakon. Ta vlast u Savjetu ministara nije mogla da usaglasi nijednu odredbu ni Zakona o krivičnom postupku ni Zakona o OBA, a danas govori o mogućnosti ukidanja bezviznog režima i za to optužuje opoziciju. Bolje bi im bilo da odu sa vlasti i da priznaju građanima da su nesposobni i da su ih držali u zabludi - kaže Nović.\n-Takav apsurd da se opozicija optužuje zato što vlast ne funkcioniše i ne usvaja zakone ne postoji nigdje u svijetu - navodi Nović, aludirajući na pismo iza kojeg su stali OHR, OEBS i ambasade više zemalja, u kojem je navedeno da su za neusvajanje izmjena pomenuta dva zakona najodgovorniji HDZ BiH, koji je dio vladajuće koalicije na nivou BiH i opozicioni SNSD.


Višković: Srpska ima stimulativne poreske stope i energente - Argumenti\nDodik: Cijela Republika Srpska sutra će biti uz Konstraktu\nNaslovna Srpska Višković: Srpska ima stimulativne poreske stope i energente\nPredsjednik Vlade Republike Srpske Radovan Višković rekao je danas da Srpska ima komparativne prednosti da ponudi ljudima u dijaspori da ulažući u Srpsku mogu da ostvare i profit, dodavši da Srpska ima stimulativne poreske stope te energente.\n– Zadovoljstvo mi je što sam kao predsjedik Vlade Srpske imao priliku da otvorim Četvrti privredni forum srpske dijaspore zahvaljujući Udruženju srpskih privrednika u Švajcarskoj i da ponudimo naše prednosti prije svega kada govorimo o stranim investicijama – rekao je Višković novinarima u Cirihu.\nPrema njegovim riječima, Srpskoj su najvažniji ljudi sa ovih prostora koji su napravili biznise širom svijeta.\n– Krajem prošle, odnosno početkom ove godine napravili smo i registar dijaspore u kome želimo da sve te ljude imamo na jednom mjestu. Formirali smo i direkciju za investicije upravo da tim ljudima ponovo omogućimo jednu kontakt tačku da ne bi morali da tragaju za nekim informacijama ili da gube svoje dragocjeno vrijeme – naglasio je on.\nVišković smatra da se samo na taj način mogu načiniti značajni iskoraci u zajedničkoj saradnji.\n– Biznis nije ljubav, u njemu ne možete očekivati da neko uloži teško stečeni novac samo zato što potiče sa nekog prostora. U biznisu se očekuje profit i Srpska ima komparativne prednosti da ponudi našim ljudima da ulažući u Srpsku da mogu da to i ostvare – naglasio je on.\nKako je naglasio, Srpska ima stimulativne poreske stope i energente.\n– Zakon o javnom privatnom partnerstvu, Zakon o stranim ulaganjima, Zakon o podsticajima omogućavaju da Vlada Srpske, cijeneći bilo kog investitora, zavisno od njegove investicije, broja zaposlenih, visine plata u toj oblasti, može da omogući i druge povlastice, odnosno do tri godine povrat poreza i doprinosa za isplaćene plate za zaposlene – pojasnio je Višković.\nBoraveći u Švajcarskoj, dodao je on, saznao sam da i ovdje postoji problem radne snage, da privrednici imaju iste boljke kao i oni u Srpskoj.\n– Ne vjerujem da bi za platu u Švajcarskoj od 1.000 evra neko nešto ozbiljno radio. Ako taj isti iznos ponudite u Srpskoj sigurno ćete dobiti dobrog, zadovoljnog, kvalitetnog i stručnog radnika koji može napraviti proizvod, koji možete plasirati širom Evrope i svijeta – rekao je Višković.\nOn je naveo da u Srpskoj pokrivenost uvoza izvozom svake godine raste i za prvi kvartal ove godine je više od 80 odsto pokrivenosti uvoza izvozom.\nVišković kaže i da se pokazalo da je pandemija korone pokazala da je bila greška kada su giganti išli prema dalekim destinacijama gradeći svoje pogone, zbog čega su imali ozbiljne probleme.\n– Oni sada pokušavaju da sve te pogone presele na ove prostore, što bliže matici i mi tu vidimo našu šansu. Zbog toga smo ovdje i doveo sam ozbiljan tim ljudi iz svog kabineta i resornih ministarstava – naveo je on.\nVišković smatra i da Republika Srpska u odnosu na mnoge zemlje regije i okruženja ima jednu veliku presdnost, a to je energetika.\n– Mi imamo i viškove električne energije koje izvozimo, imamo ozbiljne potencijale i u vodi, vjetru i suncu i mislim da svako ko ima novac i želi da ga oplodi, može doći u Srpsku da ulaže u infrastrukturu, energetiku, banjski turizam, poljoprivredi jer je ovo prostor na kojem možemo da ponudimo i zdravu hranu, za šta mnoge evropske zemlje nisu u poziciji. Oni mogu da ponude velike količine, ali ne i kvalitet, odnosno zdrav proizvod, a Srpska to može – naglasio je Višković.\nOn ističe da je želja Vlade Srpske da se svim zainteresovanim ljudima to saopšti, dodavši da će sa njima uskoro imati kontakte te da će im pružiti sve informacije kako bi mogli da prave poslovne aranžmane u Srpskoj.\n– Vlada i institucije Srpske biće im u tom partneri. Mi smo servis naših građana, ne ponašamo se kao otuđeni centri moći, želimo našim ljudima pomoći da sa što manje problema investiraju i što više zarade na obostrano zadovoljstvo – naglasio je Višković.


Katalonci okupirali škole uoči referenduma - 29.09.2017, Sputnik Srbija\nKatalonci okupirali škole uoči referenduma\nPristalice nezavisnosti Katalonije „okupirale“ su danas nekoliko škola u Barseloni, koje su određene da budu biračka mesta na spornom referendumu o... 29.09.2017, Sputnik Srbija\nevropa, vesti, svet, španija, barselona, katalonija\n© REUTERS / Albert GeaLjudi se okupljaju u školi u Barseloni\nPristalice nezavisnosti Katalonije „okupirale“ su danas nekoliko škola u Barseloni, koje su određene da budu biračka mesta na spornom referendumu o nezavisnosti te španske pokrajine, javlja AFP.\nKrenuli traktori iz Katalonije\n29 Septembar 2017, 19:39\nKako navodi novinar s lica mesta te francuske agencije, oni su okupirali škole kako bi obezbedili da se referendum održi.\nPrema navodima novinara, okupirane su dve škole u centru Barselone.\nS druge strane, dodaje agencija, „platforma škola otvorenih za referendum“ objavila je na Tviteru fotografije nekoliko „okupiranih biračkih mesta“.\nViše od 2.300 glasačkih mesta spremno je za referendum o nezavisnosti u Kataloniji, koji će se održati u nedelju, saopštila je ranije danas regionalna vlada Katalonije.\nPortparol Vlade Žordi Turul rekao je novinarima da će u Kataloniji biti 2.315 glasačkih mesta, a da će uprkos pritiscima centralne španske vlade u Madridu, oko 7.200 ljudi biti uključeno u održavanje referenduma zakazanog za 1. oktobar.\nNepoznata osoba bacila je ranije danas zapaljivu napravu na stanicu španske policije u Igualadi, na 50 kilometara od Barselone, nakon što je policija u tom mestu zaplenila glasačke listiće i kutije i najavila da će u nedelju sprečiti održavanje referenduma o nezavisnosti u Kataloniji.\nHina prenosi da je policija objavila da je naprava bačena noćas na zgradu u Igualadi i da nema materijalne štete niti povređenih.\nŠpanska policija saopštila je juče da je zaplenila više od šest miliona glasačkih listića i koverata, kao i 100 glasačkih kutija u Igualadi u okviru nastojanja zvaničnog Madrida da blokira zabranjeni referendum o nezavisnosti Katalonije, preneo je AFP.\nNavedeno je da su glasački listići najnoviji u nizu mnogih predmeta koje je policija zaplenila u akciji sprečavanja održavanja referenduma o nezavisnosti severoistočnog španskog regiona Katalonije koji je zakazan za 1. oktobar.


IZBOR PORTALA 13. 01. 2020. 17:00 >> 16:58 0\nSavjet Agencije za sprječavanje korupcije (ASK) izabrao je Sava Milašinovića za vršioca dužnosti direktora te institucije i pokrenuo postupak za izbor novog direktora. Konkurs će biti raspisan 15. januara.\nNajviše oružja oduzeto u Podgorici, Cetinju i Baru\nSlužbenici policije su od 1. januara do 1. decembra prošle godine oduzeli ukupno 932 komada oružja, kazali su iz Uprave policije, navodeći da je najviše vatrenog oružja oduzeto u Podgorici, Cetinju i Baru.\nHrana na našem tržištu evropskog kvaliteta\nHrana u Crnoj Gori je u visokom stepenu bezbjedna, država je uspostavila efikasan sistem sigurnosti hrane usaglašen sa standardima EU – sistem koji je zavrijedio povjerenje potrošača, kazala je u intervjuu za Pobjedu direktorica Uprave za bezbjednost hrane, veterinu i fitosanitarne poslove Vesna Daković.\nProtesti dok se zakon ne stavi van snage\nLitije mira nastaviće se svake nedjelje i četvrtka, sve dok ne dobijemo neki signal iz vlasti da žele dijalog, poručio je Gojko Perović, rektor Cetinjske bogoslovije za televiziju RTRS.\nKrajem maja otvaranje prvog javnog akvarijuma\nOtvaranje Akvarijuma Boka očekuje se krajem maja ove godine, saopštio je direktor Instituta za biologiju mora Univerziteta Crne Gore Mirko Đurović.


Vujadin ostavio Mirku Vasiljević zbog prevare? - Film - Region - Vesti - Svet Plus\n11:51 18. JAN 2011.\nNaime, par je želeo da novogodišnje praznike provede u Francuskoj, međutim planove su im pokvarili prijatelji mladog fudbalera koji su dojavili da ga je njegova devojka u beogradskom klubu "Teatro" prevarila sa nepoznatim mladićem.\n"Mirka je očajna. Vujadinu je neko rekao da ga je prevarila, a ona se kune da to nije istina. On nije hteo čak ni da je sasluša. Ne zanimaju ga njena objašnjenja. Međutim, Mirka ne odustaje. Već danima ga zove i šalje mu SMS poruke da ne sluša tračeve već da priča sa njom" - kaže bliska prijateljica mlade glumice.\n"Znaš kako, nisam bila tada sa njom da bih sa sigurnošću mogla da tvrdim, ali ne bi me iznenadilo da je tako. Moramo biti razumni, ona veći deo godine provodi sama u Beogradu pa ne treba da čudi to što joj ponekad zafali muška ruka" - nastavlja izvor.\nMirka nije želela da komentariše novinska nagađanja već je i dalje ostala pri svom stavu da svoj privatni život čuva samo za sebe.\n"Moj stav je oduvek bio da svoju intimu zadržim za sebe jer ne volim da vidim svoje ime u takvom kontekstu u novinama. Čak sam i pre veze sa Vujadinom tako razmišljala tako da ne želim da komentarišem celokupnu priču" - rekla je Mirka i dodala da uvek nađe sebi razlog da bude srećna.


BiH potpisala prvi ugovor o nabavci vakcina protiv virusa korona - Glas Srpske\nAgencije 18.09.2020 15:05\nSARAJEVO - Zamjenik ministra civilnih poslova BiH Siniša Ilić, u svojstvu svjedoka, potpisao je danas u Sarajevu Ugovor o nabavci vakcina sa Globalnom alijansom za vakcine (GAVI).\n- Potpisivanjem Ugovora pokrenut je za stanovnike BiH izuzetno značajan postupak nabavke vakcine za kovid 19 kroz Instrument za globalni pristup. To ne znači da BiH i Republika Srpska zatvaraju vrata za druge dobavljače vakcina. Pažljivo ćemo pratiti i šta se događa sa ruskom vakcinom i procjenjivati šta je najbolje za naše stavnovništvo - istakao je Ilić.\nOvlašćeni su ministarka civilnih poslova BiH Ankica Gudeljević da potpiše Ugovor o nabavci vakcina sa Globalnom alijansom za vakcine (GAVI) i Ilić, kao potpisnik ovog ugovora u svojstvu svjedoka


Mask je ove godine povećao svoje neto bogatstvo za 100,3 milijarde dolara, najviše od svih u "Blumbergovom" >> Pročitaj celu vest na sajtu Radio Televizija Vojvodine << indeksu milijardera, koji rangira 500 najbogatijih ljudi na svetu. U januaru ove godine, nalazio se na 35. mestu.\nNjegov napredak na rang listi bogataša je u najvećoj meri rezultat rasta cena akcija "Tesle", čija se tržišna vrednost približava iznosu od 500 milijardi dolara. Otprilike tri četvrtine Maskovog neto bogatstva uključuje "Tesline" akcije, koje vrede preko četiri puta više od njegovog udela u kompaniji Spejs Eksplorejšen Tehnolodžis ( Spacex ).\nGejtsovo neto bogatstvo, u iznosu od 127,7 milijardi dolara, bilo bi mnogo veće da godinama nije donirao ogromne dolarske sume u dobrotvorne svrhe. Samo dobrotvornoj fondaciji koja nosi njegovo ime, Gejts je od 2006. godine dao više od 27 milijardi dolara, napominje "Blumberg".\nAutoBlog: Ilon Mask preoteo Gejtsu drugo mesto na listi najbogatijih ljudi


Đorđe Vukadinović: Šanse za poboljšanje odnosa Srbije i Crne Gore ravne nuli | Hronika\nPočetna strana > Hronika > Đorđe Vukadinović: Šanse za poboljšanje odnosa Srbije i Crne Gore ravne nuli\nĐorđe Vukadinović: Šanse za poboljšanje odnosa Srbije i Crne Gore ravne nuli\nBeograd, Podgorica – Slanjem crnogorskog ambasadora u Beograd odnosi Srbije i Crne Gore biće podignuti na korektan nivo, ali se ne mogu očekivati neka dugoročna poboljšanja, ocijenio je politički analitičar Đorđe Vukadinović.\nOn je kazao da su odnosi Crne Gore i Srbije od proglašenja crnogorske nezavisnosti u kontinuitetu hladni, bez obzira na povremene diplomatske pokušaje da se u tom pravcu nešto promijeni.\n„Slanjem crnogorskog ambasadora u Beograd odnosi će biti podignuti na korektan nivo, ali se ne mogu očekivati neka dugoročna poboljšanja i proboji u odnosima. Osim ako se desi veliki preokret u politici bilo Podgorice, bilo Beograda“, rekao je Vukadinović agenciji MINA.\nOn je kazao da su nakon crnogorskog priznanja nezavisnosti Kosova šanse za poboljšanje odnosa dvije zemlje propale.\n„Iako sa obe strane imamo deklarativne izjave da je to potrebno prevazići i okrenuti se budućnosti, mislim da su šanse za otopljavanje odnosa gotovo ravne nuli“, rekao je on.\nVukadinović je naveo da će povratak ambasadora dosta zavisiti od zahtjeva Srbije za otvaranje tri konzulata u Crnoj Gori, koji je, kako smatra, novi element u komplikovanju odnosa dvije države.\n„Jer Podgorica u ovom trenutku verovatno tom zahtevu nije spremna da izađe u susret, tako da i to, mada manje vidljivo nego neslaganje oko nezavisnosti Kosova, opterećuje međusobne odnose i verovatno će ih opterećivati i u budućnosti“, ocijenio je on.\nVukadinović zbog toga sumnja u bilo kakav dublji proboj, na bilo kom polju, između Beograda i Podgorice.\nOn je kazao da bi jedino neki strateški ekonomski projekat, za koji trenutno ne postoji ni snage, ni para, ni volje, mogao da dovede do nekog proboja, ali da to nije previše realno.\n„Za mene bi zaista bilo iznenađenje sve drugo izuzev ovoga što sam rekao. Dakle, u najboljem slučaju jedna hladna koegzistencija, uz povremene diplomatske zagrljaje i osmehe“, rekao je Vukadinović.\nPrema njegovim riječima, u Srbiji postoji i dosta frustracije i osjećaja izdaje i nezadovoljstva kada je riječ o ponašanju Podgorice nakon referenduma i priznanja nezavisnosti Kosova.\nIsto se tako, smatra Vukadinović, u Crnoj Gori osjeća da se u Srbiji još nijesu pomirili sa tim činjenicama.\n„Veliki odjek u Beogradu je imalo i pitanje kodifikacije crnogorskog jezika, što se u Beogradu opet vidi kao neka vrsta simboličkog udarca zajedničkoj prošlosti i istoriji“, rekao je Vukadinović.


Cech: Daleko sam od toga da bih sjedio na klupi\nČeški fudbalski reprezentativac i donedavni golman londonskog Chelsea Peter Cech tvrdi da mu se ambicije za osvajanje trofeja poklapaju sa ambicijama njegovog novog kluba Arsenala i poručuje da je željan novih izazova i pobjeda.\nIskusni češki golman Cech je danas novinarima u Pragu kazao da se nije mogao pomoriti sa činjenicom da je prošle godine izgubio poziciju u prvom timu Chelsea i da se među nekoliko ponuda odlučio na prelazak u Arsenal sa kojim želi ostvarivati uspjehe kakve je imao i na golu londonskih „plavaca“ sa kojima je osvojio Ligu Prvaka, Evropsku ligu i po četiri titule prvaka Engleske i FA Kupa.\n„Moja predanost i pristup fudbalu su jednaki kao i na početku karijere. Daleko sam od toga da bi sjedio na klupi ili okončao karijeru. Imam velike ambicije, a takve su i Arsenalove“, kazao je Cech, koji je u Arsenal prešao za 11 miliona funti, ali tvrdi da tu nije bio bitan novac, već isključivo „fudbalski razlozi“.\nZanimljivo je da je Cech mogao zaigrati za Arsenala i 2003. godine nakon prve uspješne sezone u francuskom Rennesu, ali taj transfer nije realiziran je Češka tada nije bila članica EU-a i postojali su problemi pri dobijanju radne vize u Engleskoj.\nCech će se narednih dana priključiti saigračima iz Arsenala na pripremama u Singapuru, a prvi meč odigrat će upravo svog bivšeg tima Chelseaja, u kojem je proveo 11 godina. Utakmica Superkupa igrat će se 2. augusta.\n„Naravno da se radujem toj utakmici. Bit će to moja prva prilika da osvojim trofej sa Arsenalom. Radujem se novom poglavlju i izazovima“, zaključio je 33-godišnji Cech.


Lindzi Lohan: Devojka od milion dolara\nProblematičnoj zvezdi koja je u utorak napustila rehabilitaciju u medicinskom centru UCLA, ponuđeno je million dolara da zajedno sa svojom majkom bude voditeljka radio emisije.\nNjujorška radio stanica Party 105 ponudila je Lindzi, koja je u utorak završila dvadesetdvodnevni tretman rehabilitacije, da zajedno sa svojom majkom Dinom Lohan vodi njihov jutarnji program.\nU saopštenju kompanije JVC Broadcasting kojoj priprada radio Party 105 kaže se:\n- Smatramo da bi vođenje jutarnjeg programa bilo pravi posao za Lindzi. Ukoliko ona želi da se malo skloni iz Holivuda i provodi više vremena sa svojom porodicom, a da i dalje ima 600 hiljada dolara za kreditnu karticu. Vođenje jutarnjeg programa na radiju Party 105 biće idealna šansa da se ponovo poveže sa svojim fanovima.\nEmisija namenjena problematičnoj zvezdi trebalo bi da se bavi raznorodnim temama, od modnih saveta do vesti iz sveta šou biznisa. Slušaoci bi takođe mogli uživo da postavljaju pitanja slavnoj Lindzi i njenoj mami.\nPredstavnici kompanije potvrdili su da su dostavili ugovor Linzinom menadžmentu, ali da još nisu dobili odgovor.\nMeđutim, sudija koji vodi Lindzin slučaj odredio je u sredu da ona ne sme da napušta Los Anđeles sve do 1. novembra. Ona mora da nastavi sa terapijom odvikavanja od droge i da se redovno podvrgava testovima na psihoaktivne supstance, a ukoliko se ovoga bude striktno pridržavala, zabrana napuštanja grada biće joj ukinuta.\nTAGOVI: Lindzi Lohan123karijeraplanovisukob sa zakonom


Teatar fest “Petar Kočić” zvanično dio evropske festivalske zajednice | Banjalučanke.com\nTeatar fest “Petar Kočić” zvanično dio evropske festivalske zajednice\nTeatar fest “Petar Kočić” postao je dio evropske festivalske zajednice nakon što mu je u Visbadenu zvanično dodijeljena oznaka “Evropa za festivale, festivali za Evropu” (EFFE) za 2017. i 2018. godinu.\nU Narodnom pozorištu Republike Srpske Srni je rečeno da je zvanično proglašenje upriličeno juče u Visbadenu.\nTeatar fest “Petar Kočić” uvršten je u kalendar festivala na internet stranici EFFE, što znači da su informacije o festivalu lako dostupne festivalskoj publici, umjetnicima, umjetničkim organizacijama, ansamblima, orkestrima, pozorišnim i plesnim trupama, vlastima na svim nivoima, sponzorima i privatnim kompanijama i medijima.\n“Evropa za festivale, festivali za Evropu” program je Evropske komisije koji je inicirala Evropska asocijacija festivala s ciljem stvaranja evropske platforme festivala.\nDirektor Narodnog pozorišta Republike Srpske Nenad Novaković ranije je rekao Srni da se Teatar fest “Petar Kočić”, nakon 20 godina postojanja, izborio za ovo značajno priznanje kvalitetnom selekcijom predstava i odnosom prema pozorišnoj umjetnosti.\n“Prošli smo aplikaciju za ovo priznanje i sada smo dio te asocijacije, što znači da postajemo vidljiviji, prepoznatljiviji i značajniji na mapi evropskih pozorišnih festivala“, rekao je Novaković.\nOn je istakao da je dobijanje oznake EFFE ima veliki značaj i za sva pozorišta koja u okviru Teatar festa dolaze u Banjaluku.\nMeđunarodni festival pozorišta Teatar fest “Petar Kočić”, manifestacija čiji je cilj popularizacija pozorišne umjetnosti, a prvenstveno prezentacija monodrame, održava se u Banjaluci svake godine u maju.\nNa ovogodišnjem Teatar festu “Petar Kočić”, koji će biti održan od 17. do 24. maja, biće odigrano sedam predstava pozorišta iz Srbije, Hrvatske, Crne Gore, Makedonije i Republike Srpske.\nPublika će moći da pogleda predstave “Samo ne u Švajcarsku” Narodnog pozorišta Republike Srpske, “Moje dete” Beogradskog dramskog pozorišta, “Novo doba” Bitef teatra, “Pluća” Egzit teatra i Gradskog pozorišta Sisak, “Julije Cezar” Grad teatra Budva, Kulturnog centra Svilajnac i Narodnog pozorišta Sombor, “Čuvari tvog poštenja” Gradskog pozorišta Podgorica i “Trudna priča” Teatra “Komedija” iz Skoplja.


Islamska zajednica u Bosni i Hercegovini - Reagovanje Elči Ibrahim-pašine medrese u Travniku\nReagovanje Elči Ibrahim-pašine medrese u Travniku\nSarajevo, 12.februar 2009. (MINA) - U emisiji Televizije Bosne i Hercegovine "Tema dana", emitiranoj 10. 02. 2009. godine g. Duško Tomić je iznio neistinu o Elči Ibrahim-pašinoj medresi u Travniku.\nG. Tomić je kazao: "Najinteresantniji je detalj da jedan dječak, koji je dakle bio predviđen kao svjedok, koji je mijenjao imama u džamiji dok je imam odlazio sa djevojčicama u drugu prostoriju, nije nikako želio svjedočiti. Naprotiv, izbjegao je sve pozive i tužilaštvo i policija nisu do kraja odradili posao. A taj dječak je za nagradu dobio besplatan upis u medresu u Travniku".\nOva tvrdnja je neistinita i smatramo je zlonamjernom, jer se upis u medresu vrši javno, na osnovu ocjena iz osnovne škole i postignutih rezultata sa prijemnog ispita što se uredno i transparentno objavi na oglasnoj tabli škole.\nMišljenja smo da je g. Tomić zloupotrijebio svoje gostovanje na Televiziji Bosne i Hercegovine u cilju javnog sataniziranja institucija Islamske zajednice, širenja neistina i sijanja straha od islama i Islamske zajednice među građanima Bosne i Hercegovine.\nStoga tražimo da objavite ovaj demant u cilju pravovaljanog i istinitog informiranja javnosti, kaže se u reagovanju iz Elči Ibrahim-pašine medrese u Travniku.


Merkel: Evropska unija treba veće kapacitete za proizvodnju vakcina – Borba\nNjemačka kancelarka Angela Merkel u četvrtak je branila odluku svoje vlade da nabave vakcine protiv korona virusa zajedno s drugim državama članicama Evropske unije, rekavši da bi neuspjeh da to učine uzdrmao Uniju do temelja, prenosi Rojters.\n“Uprkos svim žalbama, bilo je ispravno pouzdati se u zajedničku nabavku i odobravanje vakcina od strane Evropske unije”, rekla je njemačkim zakonodavcima uoči samita EU.\n“Sad kad vidimo da čak i male razlike u distribuciji vakcina izazivaju velike rasprave, ne bih voljela zamišljati da li su neke države članice imale vakcine, a druge nisu. To bi uzdrmalo unutrašnje tržište do temelja”, rekla je.\nČelnici Evropske unije razgovaraće o tome kako osigurati da se više vakcina proizvodi na evropskom tlu, jer su problemi s opskrbom bloka više povezani s nedostatkom proizvodnih kapaciteta nego s nedovoljnim narudžbama, rekla je Merkelova, navodi AFP.\n“Britanske proizvodne lokacije proizvode vakcine za Britaniju, a Sjedinjene Države ne izvoze, pa se oslanjamo na ono što možemo napraviti u Evropi,” rekla je ona.\n“Moramo pretpostaviti da virus, sa svojim mutacijama, može biti tu još dugo vremena pa pitanje (proizvodnje vakcina) ide dalje od ove godine,” dodala je.\nUz to, trebalo je obaviti više posla na osiguranju da i ostatak svijeta ima vakcine, jer bi u suprotnom nastajale nove mutacije, od kojih bi neke mogle biti otporne na vakcinu, upozorila je Merkelova.


"PAS I KONTRABAS" SAŠE ILIĆA DOBITNIK 66. NIN-OVE NAGRADE ZA ROMAN GODINE - Magločistač\nPočetna Vesti „PAS I KONTRABAS“ SAŠE ILIĆA DOBITNIK 66. NIN-OVE NAGRADE ZA ROMAN GODINE\n„PAS I KONTRABAS“ SAŠE ILIĆA DOBITNIK 66. NIN-OVE NAGRADE ZA ROMAN GODINE\nPostavio/la: MagločistačObjavljeno: 21.01.2020 Kategorija: VestiNema komentara\nDobitnik 66. NIN-ove nagrade za roman godine je Saša Ilić za delo „Pas i kontrabas“ u izdanju „Orfelina“, saopštio je žiri.\nPredsednik žirija Teofil Pančić kazao je da su za nagrađeni roman glasali Marija Nenezić, Branko Kukić i Marjan Čakarević, dok su Pančić i Ivan Milenković glasali za roman „Po šumama i gorama“ Milenka Bodirogića.\n„Roman Saše Ilića ‘Pas i kontabas’ kompleksna je priča o prožimanju prošlosti i sadašnjosti, sukobu pojedinca i društva, života i umetnosti, iskučena postupkom koji ukršta mnoštvo pripovednih perspektiva i nudi zaokruženu sliku savremenog sveta“, rekao je Pančić i dodao da ta knjiga „znači povratak velikoj naraciji“, kao i da se „hrabro suočava sa socijalnim traumama“.\nČlan žirija Ivan Milenković podsetio je da je na prošlogodišnjoj dodeli nagrade kazao da „postoje nagoveštaji oporavka srpske književnosti“ i ocenio da taj nagoveštaj ove godine „jeste znak“.\n„Ove godine je bilo toliko kvalitetnih romana, toliko hrabrih spisateljskih poduhvata, toliko lepih eksperimenata sa formom, da je biti ove godine u sastavu NIN-ovog žirija bilo još uzbudljivije nego što je bilo prošle godine. Godina 2019, nadam se, predstavlja neku vrstu preokreta u dosadašnjem toku srpske književnosti, odnosno izlazak iz duboke krize, koja ovu književnost prati već tridesetak godina“, rekao je on.\nČlan žirija Marjan Čakarević ocenio je roman kao „roman epohe“.\n„To je naše vreme, to je ono gde mi živimo, o tome govori ova knjiga. O svemu onome što se potiskuje, što se prećutkuje, što bismo voleli da se nije desilo a što se desilo u stvari što se pravimo blesavi da se nije desilo“, ocenio je Čakarević.\nDobitnik Saša Ilić istakao je da „nije očekivao nagradu“, kao i da kada su planirali ediciju urednik Milenko Bodirogić i on „svim medijima poslali su informacije da su se pojavile dve knjige u ediciji koja se zove ‘Noć republike’ sa kompletnim informacijama“, ali da informacija nije nigde objavljena.\n„Ta informacija nije objavljena nigde, čak ni u sajamskim dodacima velikih štampanih medija. Onda smo Milenko i ja pričali i razmišljali o tome kako je moguće dopreti do javnosti, ovakvoj kakva jeste i medijima kakvi jesu. Shvatili smo da nam ne preostaje ništa drugo nego da konkurišemo za NIN-ovu nagradu“, kazao je Ilić.\nPrema njegovim rečima, edicija „Noć republike“, u kojoj su romani „Po šumama i gorama“ i „Pas i kontabas“, urađeni su tako da se „ne vide“, već „morate da jurite svetlo da vam padne na koricu da vidite šta vam tu piše“.\n„Kada vidite šta tu piše, idete prvo taktilno, a onda ulazite u tekst i otkrivate o čemu se tu radi. Dve ključne stvari koje povezuju ova dva romana su antifašizam i jugoslovenstvo. Mi ćemo se truditi da nadalje biramo takve knjige koje će se uklapati komplementarno u ovu ediciju, onako kako su se priče u ‘Grobnici za Borisa Davidoviča’ uklapale u jednu zajedničku povest“, rekao je dobitnik nagrade.\nU najužem izboru bili su romani Milenka Bodirogića „Po šumama i gorama“ („Orfelin“), Slobodana Tišme „Grozota ili…“ („Čarobna knjiga“), Steva Grabovca „Mulat albino komarac“ („Imprimatur“) i Ane Vučković „Jugoslav“ („Partizanska knjiga“).\nU žiriju NIN-ove nagrade za najbolji roman godine bili su, pored predsednika Teofila Pančića, i Branko Kukić, Ivan Milenković, Marjan Čakarević i Marija Nenezić.\nNagrada se dodeljuje se od 1954. godine, a prvi dobitnik bio je Dobrica Ćosić za roman „Koreni“.\nTokom proteklih godina dodeljivana je piscima sa prostora bivše Jugoslavije, a među dobitnicima su bili Oskar Davičo, Živojin Pavlović, Dragan Velikić, Branko Ćopić, Meša Selimović, Borislav Pekić, Miloš Crnjanski, David Albahari i drugi.\nTeofil Pančić o pismu grupe pisaca: Žao mi je tih ljudi\nPredsednik žirija za dodelu NIN-ove nagrade Teofil Pančić rekao je, komentarišiću grupu pisaca koja je uputila otvoreno pismo kojim su od svojih izdavača tražili da svoja dela „više ne prijavljuju za NIN-ovu nagradu“, rekao da mu je „bilo žao tih ljudi“ i da bi „svakome od njih dodelio NIN-ovu nagradu kada bi to mogao“.\nPančić je u hotelu „Moskva“ kazao da bi dodelio svakome tu nagradu uključujući i „10.000 evra i nova izdanja i promocije“ i dodao da bi uručio „čak i onoj dvojici za koje je prvi put čuo juče kada je video taj spisak“.\n„Ali znamo da to u stvarnosti tako ne funkcioniše. Nagrada ide samo jednom i mnogi koji nisu taj jedan ili ta jedna te godine se ljute. Za to imaju razna pokrića, nekad su ona ideološka, nekad su ona pitanje kompetentnosti ili nekompetentnosti žirija ili čak korumpiranost žirija, dakle uvek postoji razlog kojim će čovek koji nije dobio neku nagradu proglasiti sebi i svetu oko sebe ‘zašto je nije dobio kad svi znaju da je trebalo da je dobije'“, rekao je Pančić.\nPrema njegovim rečima, među 18 pisaca koji su potpisani na tom pismu, „ima ljudi koji su ozbiljni pisci, a ima onih drugih“ i dodao da ima onih koji su bili ove godine u konkurenciji i nisu ušli u širi izbor, kao i da ima ljudi koji imaju „stare račune ili sa NIN-ovom nagradom ili sa pojedinačno članovima žirija“.\n„Sve to je deo kulturno-političke atmosfere u kojoj se Srbija 2020. godine davi na onaj način na koji se do pre neki dan davilo u ovoj magli, bojim se da će ta magla na ovaj ili na onaj način da nam se vraća. Noć i magla“, kazao je Pančić.\nUoči dodele, grupa pisaca uputila je otvoreno pismo kojim su od svojih izdavača tražili da svoja dela „više ne prijavljuju za NIN-ovu nagradu“ i pozvali su na njen „bojkot“ zbog kako su naveli, sastava žirija koji odlučuje o dobitniku priznanja a u kome su „što stručno, što moralno, a najčešće i stručno i moralno nekompetentni ljudi“.\nMeđu potpisnicima otvorenog pisma su prošlogodišnji dobitnik NIN-ove nagrade za roman „Zabluda Svetog Sebastijana“ Vladimir Tabašević, Emir Kusturica, Vladimir Kecmanović kao i akademik Miro Vuksanović, koji je dobitnik te nagrade 2005. godine za roman „Semolj zemlja“.\nTrećina namirnica iz ugostiteljskog sektora završi na deponijama\nŠarčević: U osnovnim i srednjim školama zaraženo 52 dece i 20 odraslih


Moderna traži od SAD i EU da odobre njenu vakcinu - Povezane vesti - Naslovi.net\nModerna traži od SAD i EU da odobre njenu vakcinu\nVAŠINGTON – Farmaceutska kompanija Moderna zatražila je od američkih i evropskih regulatora da dozvole upotrebu njene vakcine protiv koronavirusa. Kompanija je tražila od američke Uprave za hranu i lekove (FDA) da preispita prošireni skup… »\nVAŠINGTON - Farmaceutska kompanija Moderna zatražila je od americkih i evropskih regulatora da dozvole upotrebu njene vakcine protiv korona virusa. Kompanija je tražila od američke Uprave za hranu i lekove (FDA) da preispita prošireni skup podataka… »\nEfikasna je protiv korone: Moderna traži od SAD i EU da odobre njenu vakcinu\nVečernje novosti 01.12.2020\nFarmaceutska kompanija Moderna zatražila je od americkih i evropskih regulatora da dozvole upotrebu njene vakcine protiv korona virusa. Kompanija je tražila od američke Uprave za hranu i lekove (FDA) da preispita prošireni skup podataka, koji pokazuje… »\nAl Jazeera 01.12.2020\nOvo je druga vakcina visoke učinkovitosti koja ima šansu dobiti zeleno svjetlo od američkih regulatora. Američka biotehnološka kompanija Moderna u ponedjeljak je zatražila hitno odobrenje američkih regulatora za svoju vakcinu za COVID-19, nakon… »\nPosle praznika Dan zahvalnosti, kada je broj ljudi koji su prošli kroz američke aerodrome bio najveći od sredine marta, neki Amerikanci mogli bi da već pre Božića budu vakcinisani, izjavio je ministar zdravlja SAD Aleks Azar. On je u ponedeljak… »\nPOSLE praznika Dan zahvalnosti, kada je broj ljudi koji su prošli kroz američke aerodrome bio najveći od sredine marta, neki Amerikanci mogli bi da već pre Božića budu vakcinisani, izjavio je ministar zdravlja SAD Aleks Azar. On je kazao da bi… »\nPrve dve vakcine protiv korona virusa mogle bi biti dostupne Amerikancima pre Božića\nPrve dve vakcine protiv novog korona virusa mogle bi biti dostupne Amerikancima pre Božića, rekao je u danas američki ministar zdravlja Aleks Azar, nakon što je kompanija Moderna postala drugi proizvođač vakcina koje će, verovatno, autorizovati… »\nPolitika pre 7 minutajoš 46 povezanih\nRasplamsavanje epidemije je poslednica našeg ponašanja\nNova pre 3 satajoš 11 povezanih\nBBC News pre 2 satajoš 6 povezanih\nPolitika pre 7 minutajoš 56 povezanih\nVečernje novosti pre 56 minutajoš 31 povezana


Mogući znaci napretka za primirje Izraela i Palestinaca — Radio Velkaton : Radio Velkaton\nMogući su znaci napretka u prekidu sukoba Izraela i Palestinaca, iako su se vazdušni udari na Pojas Gaze danas nastavili uz uzvratne raketne napade na izraelske gradove, a egipatski bezbjednosni izvori potvrdili su da se o detaljijma mogućeg sporazuma trenutno pregovara u tajnosti.\nEgipatski izvor iz službe bezbjednosti koji je želeo da ostane anonimanm rekao je Rojtersu da su se dvije strane načelno dogovorile o prekidu vatre uz pomoć posrednika, ali da se o detaljima sporazuma još uvijek pregovara u tajnosti.\nI visoki zvaničnik Hamasa Musa Abu Marzuk u intervjuu za libansku tv al-Majadin izjavio je da očekuje da će Izrael i palestinske snage iz Gaze postići dogovor o prekidu vatre za dan ili dva kojim bi bili okončani desetodnevni pogranični sukobi.\nIzraelski ministar za obavještajna pitanja Eli Koen je, međutim, negirao da će se prekid vatre desiti u petak.\n“Postoji međunarodni pritisak da se to desi. Završićemo operaciju onda kada odlučimo da smo ispunili ciljeve”, izjavio je za radio Kan izraelski ministar.\nTelevizija Al Džazira prenijela je da se izaslanik UN za Bliski istok Tor Venesland sastaje sa šefom Hamasa Ismailom Hanijeom u Kataru.\nMeđunarodni pritisak na obje strane, kako bi se postiglo primirje, se nastavlja, a Francuska je poslala prijedlog rezolucije u Savjetu bezbjednosti UN gdje se poziva na prekid vatre, dok su SAD saopštile da neće podržavati akcije koje podrivaju napore namijenjene smirivanju situacije u izraelsko-palestinskom sukobu kako su okarakterisale i ovaj prijedlog.\nPredsjednik SAD Džozef Bajden ranije je u telefonskom razgovoru sa premijerom Izraela Benjaminom Netanjahuom rekao da očekuje značajnu deesklaciju na putu ka prekidu vatre, navela je Bijela kuća.\nNetanjahu u izjavi nakon ovog razgovora nije pokazivao da planira da obustavi izraelske napade na lidere Hamasa i tunele za snabdijevanje, i saopštio je stranim ambasadorima da je moguće osvajanje Gaze, ali da se za sada sprovodi samo odvraćanje silom neprijateljskih napada.\nIzraelske snage i Hamasa u Gazi nastavili su sa napadima i danas, a Izrael je izvršio više od dvanaest vazdušnih napada na Pojas Gaze poslije ponoći, uključujući dva u kojima su uništene dvije kuće na jugu te teritorije, čime je eskalacija nasilja ušla u 11. dan.\nSirene za opasnost oglasile su se danas u gradu Beršeba na jugu Izraela i u oblastima koje se graniče sa Gazom, a nije bilo neposrednih izvještaja o žrtvama ili materijalnoj šteti a po izraelskim valastima čini se da su napadi bili manjeg intenziteta nego ranije.


Lažna Istina :: Hronika :: Pokrenuti postupak\nBeograd 30. 10. 2015\nBeograd - Vlada u senci Demokratske stranke (DS) zatražila je danas smenu ministra odbrane Srbije Bratislava Gašića zbog slučaja "helikopter", kao i od Tužilaštva da pokrene krivični postupak protiv gradonačelnika Beograda Siniše Malog zbog sumnji da je umešan u slučajeve korupcije.\nPredsednik vlade u senci DS Bojan Pajtić zatražio je od Tužilaštva da pokrene krivični postupak za više krivičnih dela o kojima su izveštavali mediji i Mreža za istraživanje kriminala i korupcije (KRIK).\nPajtić je rekao da ti navodi govore da je Mali u isto vreme bio vlasnik jedne ili više firmi na Devičanskim ostrvima u isto vreme kada je bio savetnik premijera, kao i da je imao presudnu ulogu u privatizaciji Beopetrola, a onda je neposredno pošto je prestao da bude službenik Agencije za privatizacije, postao direktor te firme. Istovremeno je Mali, rekao je Pajtić, nekoliko godina kasnije u ime i za račun navodno direktora Lukoila investirao pet miliona evra u kupovinu 24 apartmana u Bugarskoj.\nPajtić je podsetio i na privatizaciju Alfa proteina, "čiji je heroj ponovo bio Mali", a onda je zemljište te firme postalo vlasništvo gradonačelnika.\nTražimo da Tužilaštvo pokrene krivični postupak, da se konačno uspostavi vladavina prava, da vlasti prestanu da zamajavaju javnost izmišljanjem falsifikovanih potpisa i da se traži da javnost više veruje Aleksandru Vučiću i njegovim saradncima nego sopstevnim očima, poručio je Pajtić.\nMinistar pravde vlade u senci DS Momčilo Grubač rekao je da ta stranka ponovo traži ostavku Gašića, iako je to učinila i pre sedma meseci kada je u helikopterskoj nesreći poginulo sedam osoba. Grubač je rekao da je vladu u senci iznenadila odluka vojno-disciplinskog suda da je odgovornost za taj incident samo na generalnima Ranku Živaku i Predragu Bandiću, iznoseći sumnje da je na njih uticao stav predsednika Vlade Srbije Alekandra Vučića "da ne da ministre Lončara i Gašića".\nPrema njegovim rečima, nemoguće da odgovornost ponesu samo oni koji su izvršili naredbu, a ne i oni koji su je izdali.\nGrubač je rekao da bi trebalo sačekati i odluku javnog tužioca o slučaju helikopter, pošto on do sada nije dao nijedno objašnjenje i obaveštenje o tome kako istraga teče.\nVideli smo da je poruka predsednika Vlade urodila plodom i očigledno uticala na vojno-disciplinski sud, a li će uticati na odluku tužioca, to ćemo videti, rekao je Grubač.\nNovinarkla Ivana Šanjevič, foto FoNet


Vietnam Airlines na ivici bankrota | Avio Press\nMinistar za planiranje i investicije Vijetnama Nguyen Chí Dung je nedavno izjavio da je nacionalna avio-kompanija na ivici bankrota. Zbog veoma sporog oporavka azijskog tržišta, Vietnam Airlines nastavlja da gomila gubitke a dug ove avio-kompanije iznosi 2,6 milijarde američkih dolara. Iako su vijetnamske vlasti odobrile paket pomoći za svog prevoznika, kompanija nastavlja da gubi novac i ubrzo bi mogla da ostane bez keša. Vietnam Airlines-u je nedavno odobren i kredit od 173 miliona dolara radi premošćavanja krize ali se čini da ni taj novac neće biti dovoljan za njegovo preživljavanje.\nKako bi nabavila preko potreban novac, kompanija je početkom meseca najavila prodaju jedanaest Airbusa A321. Flota Vietnam Airlines-a se sastoji od 100 aviona dok trećinu čine širokotrupne letelice kao što su Airbusi A350 i Boeinzi 787. Uprkos ogromnoj floti, samo polovina aviona se nalazi u redovnom saobraćaju dok su ostale letelice uskladištene.\nAzija vesti iz avijacije Vietnam Airlines\nZlatibor se povezuje sa aerodromom Ponikve\nEvropa TUI ukida letove van EU\nAfrika Kenya Airways započela saradnju sa Airlink-om


U poslednja tri dana u Prijepolju sto pacijenata sa povredama usled pada na ledu\nNakon što smo ispratili ledeni talas, koji je ostavio nekoliko naših sugrađana i sugrađanki sa ozbiljnim promrzlinama, zima je nastavila da pokazuje svoje zube. U poslednja tri dana, zbog padova usled poledice, u prijepoljskoj bolnici zbrinuto je gotovo sto pacijenata i pacijentkinja sa povredama koštano-zglobnog sistema.\n„Juče smo imali tri preloma kuka usled pada na ledu, što je prilično neuobičajeno, i svi su upućeni na lečenje u bolnicu u Užicu. Za poslednja tri dana imali smo 95 povreda koštano-zglobnog sistema usled pada na ledu“, precizirao je danas ispred podneva dr Munib Kajević, specijalista ortopedije u Opštoj bolnici u Prijepolju.\nNajviše povređenih je među stanovništvom srednje životne dobi, uglavnom zaposlenih, koji su povrede zadobili padom na putu do posla ili na radu.\n„Najčešći su prelomi ručnog i skočnog zgloba, što je karakteristično za pad pri pokliznuću, kada se povređeni oslanja na šaku pri padu ili izvrne nogu, što dovodi do povrede skočnog zgloba. Lečenje takvih povreda traje u proseku oko četiri meseca“, kaže doktor Kajević.\nTokom ledenih dana, kada se temperatura u našem kraju supuštala i ispod minus 25 stepeni, primljen je veći broj pacijenata sa promrzlinama gornjih i donjih ekstremiteta – prstiju, šaka i stopala.\n„Mislim da sada imamo četiri ili pet pacijenata sa takvim promrzlinama da će morati biti rešavane hiruški. Kod jedne pacijentkinje će morati da se radi amputacija na stopalu, a kod jednog pacijenta amputacije na prstima šake“, kaže doktor Kajević i dodaje da je u poslednjih nekoliko dana smanjen broj pacijenata koji dolaze usled promrzlina.\nDa bi se izbegle povrede, on savetuje da treba u ovom periodu izbegavati bespotrebna kretanja. „Od velike je važnosti dobra obuća sa gumenim đonom i čvrsto fiksiranim skočnim zglobom, kao i nošenje rukavica, koje bi mogle ublažiti silinu pada i sprečiti lomljenje ručnog zgloba. Naravno, tu je i karakteristična zimska garderoba i, pre svega, pažljivo kretanje“, savetuje Kajević.\nUkoliko se nakon pada pojavi veći otok i intenzivan bol i smetnje pri pokretanju određenih delova tela, savet je obratiti se lekaru, kako bi povrede bile adekvatno i blagovremeno sanirane.


04.02.2022 u 13:26\nPandemija kovida zakomplikovala borbu protiv karcinoma\nKarcinom širom sveta godišnje odnese 10 miliona života, ali se procenjuje da uz prevenciju, ranu dijagnozu bolesti i pravovremeno lečenje između 30 i 50 posto slučajeva nije moralo da se završi smrtnim ishodom. Situacija sa kovidom 19 dodatno je zakomplikovala borbu protiv karcinoma na globalnom nivou zbog otkazivanja mnogih preventivnih kampanja i otežanog pristupa zdravstvenim sistemima. Samo tokom 2020. godine zabeleženo je 19,3 miliona novih slučajeva karcinoma. Povodom obeležavanja Svetskog dana borbe protiv raka, juče su iz „Teve“ naglasili da zdrave životne navike, rana dijagnostika i rano lečenje mogu značajno da smanje broj umrlih od raka. Stručnjaci ističu da je lečenje pacijenata sa karcinomom dosta napredovalo. Danas svaki drugi pacijent živi pet ili više godina od momenta\n03.02.2022 u 16:16\nNovom terapijom izlečena dva pacijenta od leukemije\nLONDON - U studiji koja je objavljena u časopisu „Nejčer” navedeno je da dve osobe obolele od leukemije, koje su lečene revolucionarnom terapijom CAR-T ćelijama žive bez raka i posle 12 godina. Terapija CAR-T ćelijama funkcioniše zahvaljujući genetskom inženjeringu T-ćelija pojedinca koje prepoznaju i uništavaju ćelije raka. T ćelije su vrsta belih krvnih zrnaca koje mogu prepoznati i uništiti strane ćelije, uključujući ćelije raka, a CAR T-ćelije su dizajnirane da budu bolje u otkrivanju ćelija raka. Jedan od izlečenih pacijenata je Dag Olson, koji je primio eksperimentalnu terapiju posle koje u svom telu nije imao nijednu ćeliju raka. Kada su njegovi lekari, uključujući Karla Džuna i Dejvida Portera sa Univerziteta Pensilvanija u Filadelfiji napisali protokol za kliničko ispitivanje u\n03.02.2022 u 10:20\nRak u Srbiji ubije 30.000 ljudi godišnje\nGodišnje u našoj zemlji od raka oboli više od 40.000 ljudi, a gotovo 30.000 izgubi život sa ovom opakom bolešću, rezultati su Foruma pacijenata Srbije iznetih povodom Svetskog dana u borbi protiv raka. Svetski dan u borbi protiv raka se obeležava 4. februara, a Forum pacijenata Srbije već više meseci sprovodi kampanju „Nema čekanja” sa ciljem da se ubrza lečenje onkoloških pacijenata. U saopštenju Foruma je navedeno da su karcinomi odgovorni za umiranje više od osam miliona ljudi širom sveta na godišnjem nivou, od čega četiri miliona umre u najproduktivnijem životnom dobu. Srbija se nalazi na neslavnom prvom mestu u Evropi po smrtnosti od malignih bolesti, a godišnje u našoj zemlji oboli više od 40.000 ljudi, dok gotovo 30.000 izgubi bitku sa ovom opakom bolešću, prenosi\n31.01.2022 u 10:32\nRana detekcija karcinoma najviše trpela zbog koronavirusa\nOd početka pandemije koronavirusa, u Srbiji su najviše „trpeli” pacijenti koji su čekali „skrining”, odnosno ranu detekciju karcinoma, a istraživanja su pokazala da se skrining raka grlića materice smanjio za 45 odsto, izjavio je načelnik Odeljenja operative i intenzivne nege Klinike za ginekologiju i akušerstvo u Nišu Radomir Živadinović. Prema njegovim rečima, i u zemljama poput Slovenije, koje imaju i bolji i organizovaniji skrininig za rak, imale su u toku prve godine epidemije pad u skriningu za čak 80 odsto. „Poslednjih nekoliko meseci mi pokušavamo da nadoknadimo propušteno, bolje smo organizovani, tako da mislim da polako smanjujemo tu razliku koju smo napravili u prvoj godini sa kovidom”, istakao je Živadinović za agenciju Beta. On je kazao da je činjenica da je broj detektovanih\n27.01.2022 u 18:00\nDeca ne mogu sama da pobede rak\nVeoma je bitno da postoje udruženja za podršku osobama koje su obolele od raka. Kad je rak kod dece u pitanju ovakva udruženja imaju još više značaja u životu obolelog deteta i njegove porodice, kako tokom lečenja, tako i nakon njega. Udruženje „Uvek sa decom” osnovano je u septembru 1991. godine u Srbiji, kao prvo takvo udruženje čija je misija unapređenje kvaliteta lečenja dece koja se leče na Institutu za onkologiju i radiologiju Srbije (IORS), kvaliteta života te dece i psihosocijalna podrška njima i njihovim porodicama. Period kad je naše udruženje osnovano bio je turbulentan i težak za celo naše društvo, a posebno za ova osetljiva bića. Tako su roditelji, medicinsko osoblje i dobronamerni građani uvideli da bi jedno ovakvo udruženje moglo biti od ključnog značaja u pružanju podrške i pomoći deci\n19.01.2022 u 09:04\nOčuvanje plodnosti važan korak pre početka onkološkog lečenja\nTendencija odloženog rađanja, koja je globalni fenomen, za posledicu ima sve brojnije slučajeve osoba koje žele da imaju potomstvo nakon onkološkog lečenja, kako ginekoloških tako i neginekoloških organa, među kojima su najčešći karcinomi dojke, štitaste žlezde i melanom. Prema preporukama Američkog udruženja za humanu reprodukciju, uvek je potrebno pre onkološkog lečenja proceniti da li je pacijentkinja zainteresovana za očuvanje reprodukcije, a zatim sa supspecijalistom iz oblasti fertiliteta proceniti rizik od gubitka reproduktivne funkcije, da bi se pravovremeno preduzele metode za očuvanje plodnosti pre započinjanja onkološkog lečenja. Kako ističe profesor dr Katarina Stefanović, načelnica Odeljenja za očuvanje fertiliteta Klinike za ginekologiju i akušerstvo Univerzitetskog\n17.01.2022 u 09:25\nMostovi i zdanja u tirkiznom - solidarnost u borbi protiv raka\nJavno komunalno preduzeće Javno osvetljenje promovisaće borbu protiv raka grlića materice kolorizovanjem niza objekata dekorativnim osvetljenjem u Beogradu u tirkiznu boju. U periodu od 17. do 23. januara, tokom Evropske nedelje borbe protiv raka grlića materice, u tirkiznoj boji će biti dekorisani Most na Adi, Brankov most, Palata Albanija, velika kupola Doma Skupštine Srbije. Nizom prigodnih manifestacija na inicijativu Insituta za javno zdravlje Batut uz podršku Grada Beograda biće obeležena ova sedmodnevna manifestacija posvećena zdravlju i solidarnosti, prenosi Tanjug. Evropska nedelja ustanovljena je na inicijativu Evropske asocijacije za borbu protiv raka grlića materice od 2007. godine i obeležava se treće nedelje u januaru, kao važan period u kalendaru javnog zdravlja.\n28.12.2021 u 13:35\nPomak u terapiji i lečenju limfoma\nHiljade pacijenata sa limfomima uskoro bi mogli da imaju koristi od revolucionarnih „antitela protiv raka“ koja za četvrtinu smanjuju rizik od recidiva i štedi pacijente toksičnih efekata hemoterapije. U obliku infuzije, tretman koristi veštačke proteine koji „love” tumor ćelije u telu i prenosi lekove za hemoterapiju direktno do ćelija raka, uništavajući ih. Ovaj lek opisan kao lek „trojanskog konja“ jer precizno pohađa žarišta čuvajući zdrave ćelije od oštećenja, stručnjaci su pozdravili, a lek su opisali kao „najveći napredak u dve decenije dugoj borbi protiv limfoma“. Rezultati značajnog ispitivanja upotrebe leka objavljeni prošle nedelje pokazali su da su oni koji su bili na terapiji imali 25 odsto manje šanse da će se rak vratiti posle dve godine. Ako pacijenti ostanu bez bolesti\n22.05.2022 u 23:28\n22.05.2022 u 22:24\nArtiljerijski udari u očekivanju pregovora o primirju i razmeni Medvedčuka za „Azovce”\n22.05.2022 u 21:36\nKad žena metaloglodač pravi zupčanike\n22.05.2022 u 21:30\nStanovi u Beogradu poskupeli devet odsto\n22.05.2022 u 21:18\nPametnim mašinama ništa nije smešno\n22.05.2022 u 21:07\nBrat predsednik UAE


Otvorena Evropska noć istraživača\nTrinaesta Evropska noć istraživača, koja se ove godine održava pod sloganom "Istražuj kroz noć, u znanju je moć", otvorena je danas u Francuskom institutu u Beogradu.\nEvropska noć istraživača održava se danas u 26 gradova širom Srbije, a u nekim gradovima i sutra.\nU Beogradu će 13. Evropska noć istraživača biti održana danas i sutra na desetak lokacija, među kojima su Biblioteka grada Beograda, gde će početi Naučni lov na blago, tržni centar "Big fešn", Centar za promociju nauke, Muzej Vuka i Dositeja, Fakultet za fizičku hemiju.\nEvropska noć istraživača posvećena je popularizaciji nauke i učenju kroz zabavu, a svi sadržaji su besplatni.\nPatrik Šmelcer iz Delegacija Evropske unije (EU) u Srbiji rekao je da mu je drago što EU daje finansijsku podršku "nečemu u čemu svi mogu da istražuju svoju strast i unaprede svoje znanje prema nauci".\nSvi mi delimo, na neki način, strast prema tome da učimo, otkrivamo i upoznajemo nešto novo, a ovo je prava prilika da izađemo u petak uveče u veče zabave, i to one naučne, rekao je Šmelcer.\nAtaše za saradnju ambasade Francuske u Srbiji Bertran Mije rekao je da je Evropska noć istraživača nezaobilazan događaj u nauci, koji je veoma zapažen i svake godini privlači veliki broj posetilaca, kako u Srbiji, tako i u drugim zemljama širom Evrope.\nOn je rekao da se danas u Francuskoj u 12 gradova održava Evropska noć istraživača i to je jedan od najposećenijih događaja.\nMije je rekao da ovaj događaj privlači publiku, jer je to zabavan način otkrivanja misterija nauke, a sve aktivnosti su svima dostupne.\nOn je rekao da će u Francuskom institutu u Beogradu zainteresovani, između ostalog, imati mogućnost da saznaju nešto o privatnom životu istraživača, kao i o ulozi naučnica u globalnim otkrićima.\nKoordinatorka ReFocuS 2.0 projekta Tanja Adnađević je rekla da žele da pokažu istraživače kao malu decu, ljude koji imaju osobine, kao što su radoznalost, maštovitost, znatiželja, kreativnost, koje su bitne za čitav istraživački proces.\nKoordinatorka SCIMFONICOM 2018-19 projekta Aleksandri Divac Rankov rekla je da im se ove godine više od 300 naučnika iz eminentnih naučnih i kulturnih institucija pridružilo u pravljenju programa i osmišljavanju onoga što će prikazati posetiocima.\nNaš projekat je ove godine fokusiran na to da pokažemo kako izgleda put naučne ideje od laboratorije pa sve do njene realizacije, do njenog ulaska u vaš svakodnevni život. Zbog toga je naziv našeg projekta Put od B do A, od bazične nauke do aplikacije, rekla je ona.\nEvropska noć istraživača finansirana je iz programa "HORIZON 2020", najvećeg programa EU za istraživanje i inovacione delatnosti, a u okviru potprograma Marija Sklodovska-Kiri.\nObnovljena škola za učenike iz Molovina


Srbi više veruju institucijama svoje države nego Evropskoj uniji, trećina ispitanika nema lepo mišljenje o evropskoj "obećanoj zemlji", a najveći strahovi kod Srba su nezaposlenost, kriminal i ekonomski neizvesna sitacija.\nOvo su podaci najnovijeg istraživanja sprovedenog u junu ove godine u kome su naši sugrađani odgovarali na pitanja o evropskoj sudbini Srbije, a koje je našu zemlju stavilo na poslednje mesto u regionu po stepenu poverenja u evropske institucije.\nIstaživanje "Evrobarometra", sprovedeno je Crnoj Gori, Albaniji, Severnoj Makedoniji i našoj državi, stavilo je Srbiju u potpunu krajnost na Balkanu zbog stavova njenih građana.\nPad EU entuzijazma\nPrema podacima ovog istraživanja Srbija je jedina zemlja u regionu u kojoj vlada dominantno nepoverenje prema EU. Jedina je i zemlja u kojoj građani više veruju vladi nego evropskim institucijama, pa tako nacionalnoj vladi veruje 41odsto građana, dok poverenje Evropskoj uniji daje samo 33 procenata ispitanika. Procenat onih koji imaju pozitivnu sliku o EU u našoj zemlji iznosi 37 odsto, a oko 27 procenata ispitanih gaji negativne percepcije o ovoj uniji.\nMnogi priznavanje Kosova vide kao ulaznicu u EU\nKako navode pojedini stučnjaci razlog sve većeg nepoverenja u Evropsku uniju vezuje se za priču da je "ulaznica" za EU priznavanje kosovske nezavisnosti.\nTakođe, nisko poverenje u evropske institucije se vezuje i za posredovanje izaslanika unije u rešenju kosovskog pitanja. Mnogi stanovnici Srbije smatraju EU nemoćnom da "obuzda" kosovske predstavnike, da ih natera da ukinu stopostotne takse, ali i da posreduju u iznalaženju adekvatnog rešenja ovog pitanja.\nLoša nacionalna ekonomija, strah od kriminala\nNa pitanje kako bi ocenili stanje u nacionalnoj ekonomiji, 67 odsto građana Srbije odgovara sa "loše", dok 31 procenat misli suprotno. Ovo su najgore ocene u poređenju sa regionom, mada su razlike u odnosu na Albaniju i Makedoniju male.\nZanimljivo je da većina ljudi u Srbiji koji zbog ekonomskog nezadovoljstva migriraju, odlaze baš u zemlje Evropske unije u kojima pokušavaju da pronađu ekonomsku stabilnost, što je poprilično paradoksalno, budući da je stepen nepoverenja u institucije ove zajednice prilično visok.\nZbog ekonomske situacije većina ljudi odlazi u EU\nOd svih tema koje bi mogle da zabinjavaju građane naše zemlje posebno se izdvajaju tri : nezaposlenost koja brine 36 odsto građana, ekonomska situacija (33%) i kriminal (25%).\nPad povrenja u Evropsku uniju tokom poslednjih godina praksa\nU mnogim istaživanjima koja su tokom prethodnog perioda sprovođena na teritoriji naše zemlje stepen poverenja ispitanika u Evropsku uniju bio je nizak, budući da se smatra da bi na potencijalnom referendumu za ulaza u EU za proces pristupanja glasalo samo 48 odsto građana.\nSituacija u regionu potpuno drugačija\nSituacija u regionu potpuno je drugačija, a posebno u Severnoj Makedoniji gde ove brojke iznose 57 odsto poverenja prema EU i 33 odsto prema nacionalnoj vladi, u Albaniji je to 69 procenta prema 40 preocenta, dok je u Crnoj Gori 47 odsto prema 43 odsto.\nZanimljiva je činjenica da građani Albanije je najbolje ocenjuju EU, jer čitavih 81 odsto ima pozitivnu percepciju, a samo 3 procenata ima negativnu sliku.\nJedina sličnost Srbije sa zemljama regiona je u tome vezuje se za asocijacije koje EU ima za njene građane. Najveći broj Uniju vezuje za "slobodu putovanja, studiranja i rada bilo gde u EU“, a zatim za "ekonomski prosperitet".\npoverenje u evropsku u uniju\npoverenje u vladu\nBrnabić: Srbija će se boriti protiv sajber kriminala\nMinistar odbrane Aleksandar Vulin iselio se iz stana od 107 kvadrata, koji mu je navodno kupila "tetka iz Kanade". On se nedavno skućio u vili na Dedinju, koja je namenjena najvišim državnim funkcionerima.\nSDS: Šokirani smo presudom izrečenom Oliveru Ivanoviću\nSocijaldemokratska stranka (SDS) saopštila je danas da je "šokirana" presudom koja je u Osnovnom sudu u Kosovskoj Mitrovici izrečena Oliveru Ivanoviću.\nZapadne sile žele da što pre napuste Kosovo, pri čemu SAD hoće da se izvuku, i sve će na kraju ostati na Evropskoj uniji, ocenio je bivši američki diplomata i nekadašnji predstavnik UN za sever Kosova Džerard Galuči.


BANJALUČKI ODBOR SOCIJALISTA: Predsjednik Đokić nam daje podršku, a i mi njemu - Opcija\nBANJALUČKI ODBOR SOCIJALISTA: Predsjednik Đokić nam daje podršku, a i mi njemu\n20-09-2019 Pocetna, Politika, Srpska\nBanjalučki socijalisti su zadovoljni rastom, ali i jedinstvom i složnim radom u prethodnom periodu, kao i najavljenim projektima za predstojeći period. U fokusu djelovanja biće promocija pronatalitetnih politika i podrška institucijama Srpske u borbi za demografsku obnovu.\n– Održali smo našu redovnu sjednicu na kojoj smo sumirali rezultate rada u prethodnom periodu i najavili nove aktivnosti. Imamo energiju i znanje koje ćemo u predstojećem periodu usmjeriti za podršku institucijama Srpske u borbi za demografsku obnovu. Gradski odbor daje snažnu podršku rukovodstvu SP-a na čelu sa predsjednikom Petrom Đokićem – istakao je predsjednik Gradskog odbora Banjaluka Goran Selak.


Fule: Crna Gora mora stati ukraj kriminalu | Eurointegracije, Parlamentarni izbori u Crnoj Gori 2012 | Al Jazeera Balkans\nNa izborima u Crnoj Gori će učestvovati 13 političkih subjekata Al Jazeera\nEvropski komesar za proširenje Štefan Fule kazao je da je pred Crnom Gorom još dosta posla na putu ka Evropskoj uniji, a posebno će biti potrebno više konkretnih rezultata u borbi protiv korupcije i organiziranog kriminala.\nOn je, u autorskom tekstu u "Pobjedi" objavljenom u srijedu, kada će Evropska komisija objaviti godišnji izvještaj o napretku država regije na putu ka Evropskoj uniji, naveo kako je neophodno da se putem ustavne reforme dodatno ojača nezavisnost crnogorskog pravosuđa.\n"To su pitanja koja su do te mjere važna za Crnu Goru i EU da će se nalaziti u fokusu pregovaračkog procesa od samog početka pa do kraja, jer je neophodno omogućiti dovoljno vremena da bi reforme bile vidljive i opipljive", istakao je on.\nPrema njegovim riječima, novo rukovodstvo Crne Gore, nakon predstojećih izbora koji su zakazani za nedjelju, morat će zadržati zamah u reformama.\n"Stremeći punopravnom članstvu Crne Gore u EU i imajući u vidu njenu prošlost i budućnost, morat će sa istom posvećenošću voditi zemlju kroz proces transformacije", ocijenio je Fule.\n"Ostanite odlučni. Članstvo u EU-u je pred vama", zaključio je on.\nU Nikšiću, lider Demokratske partije socijalista (DPS) Milo Ðukanović izjavio je da Crna Gora, kao lider u regiji, ne smije dozvoliti da odgovornost za njenu budućnost dođe u ruke onih koji su sve učinili da je ne bude kao države, prenosi Tanjug.\nÐukanović je rekao da je Crna Gora nekada bila prepoznata kao najmanje razvijena od svih bivših jugoslovenskih republika, a danas se prepoznaje kao lider na Zapadnom Balkanu.\nCrna Gora, kao lider na Balkanu, više ne može zalutati balkanskim bespućem, ali to konkurenti iz opozicije kao da ne žele da vidjeti, već kad nemaju dovoljno svog kvaliteta pokušavaju ocrnjivanjem svega u državi naglasiti onu sliku kakvom bi sebe željeli predstaviti, kazao je Ðukanović na predizbornom skupu u Nikšiću.\nOn je rekao kako očekuje da građani Crne Gore na izborima 14. oktobra donesu pametnu odluku, koja će omogućiti da ta država i dalje ide naprijed.\nKao najvažniji zadatak istakao je unapređenje kvaliteta života svakog građanina, dok je kao najveći problem istakao nezaposlenost.\nÐukanović je naveo da, prije svega, treba ozbiljno raditi na ekonomskom razvoju, obećavši da će, ukoliko pobijedi na izborima, tokom četverogodišnjeg mandata otvoriti 40.000 novih radnih mjesta.\nMilić: Zaustaviti pljačku\nU Kotoru, predsjednik Socijalističke narodne partije (SNP) Srđan Milić kazao je da su izbori 14. oktobra prilika za nužne promjene u Crnoj Gori, odnosno za stavljanje tačke na pljačku te države.\nOn je na predizbornom skupu SNP-a kazao kako jedino ta stranka može obezbijediti da Crna Gora bude ekonomski jaka, politički stabilna, socijalno odgovorna i međunarodno poštovana država.\nMilić je poručio svima koji žele promjene Crnoj Gori da su dobrodošli da sa SNP-om taj posao započnu na parlamentarnim izborima, prenose podgorički mediji.\n"Za nas promjene znače da sudija u Crnoj Gori jednog jutra ustane i pođe na posao svjestan da niko nema pravo da ga zove, naređuje mu i utiče na njegove odluke", naveo je Milić.\nParlamentarni izbori u Crnoj Gori bit će deveti od uvođenja višepartijskog sistema, odnosno treći nakon proglašenja nezavisnosti 2006. godine.\nNa izborima će učestvovati 13 političkih subjekata - sedam koalicija, pet stranaka i jedna grupa građana, koji će se boriti za 81 poslaničko mjesto u crnogorskom Parlamentu.\nCrna Gora i sporna pitanja sa susjedima


Back PRIVREDA INSTITUCIJE Čedomir Božić otvorio online Dane poljoprivrede na Novosadskom sajmu\nsreda, 19 maj 2021 09:22\nOvaj projekat podržao je Sekretarijat za poljoprivredu, vodoprivredu i šumarstvo i na taj način izašao u susret poljoprivrednicima, koji uprkos novonastaloj situaciji ostvaruju rekordne prinose.\nPovodom otvaranja „Dana poljoprivrede“ u svom obraćanju, gospodin Božić je istakao značaj održavanja kontinuiteta ovakve jedne manifestacije konstatujući da je ovo bio jedini način organizacije Sajma u datim okolnostima i da se u virtuelnom prostoru privreda Srbije poveže sa privredama drugih zemalja, da se pruži podrška našim poljoprivrednim proizvođačima, uz nadu da će planirani Poljoprivredni sajam u Novom Sadu biti održan u septembru.\n- Pokrajinski sekretarijat za poljoprivredu, kao i sve druge institucije prisutne na otvaranju manifestacije „Dana poljoprivrede“, treba da bude servis našim poljoprivrednicima, kako bi postali značajni činioci u agraru u širim okvirima - rekao je između ostalog sekretar.\nTom prilikom je naglasio da je Pokrajinski sekretarijat ove godine opredelio milijardu dinara za subvencije ka poljoprivrednim proizvođačima, uz druge aktivnosti, poput unapređenja kanalske mreže, za čega je izdvojeno 247 miliona dinara, što će na indirektan način uticati na razvoj poljoprivredne proizvodnje.\nSekretar je dodao i da je intenzivna poljoprivredna proizvodnja način da se ostvare određeni benefiti, ali da Sekretarijat za poljoprivredu za narednu godinu predviđa nove konkursne linije koje će se isključivo odnositi na stočarstvo i unapređenje tog segmenta poljoprivrede.\n- Ove godine imali smo jedan konkurs čiji je iznos za 90 miliona dinara bio veći u odnosu na prošlu godinu, koji se odnosi na opremanje stočarskih farmi. U narednoj godini ćemo pored tog konkursa jedan deo opredeliti za nove konkursne linije isključivo prema zahtevima stočara. U narednim mesecima obavićemo razgovore sa udruženjima stočara, da kreiraju buduće konkursne linije. Naše je da obezbedimo sredstva u budžetu - istakao je Čedomir Božić.\nOsim online predstavljanja i promocije srpskog agrara, nastupiće i firme iz Češke, Španije, Rumunije, Holandije i Hrvatske. Održavanje brojnih skupova, B2B sastanaka, konferencija, panela, organizovalo je Ministarstvo poljoprivrede, šumarstva i vodoprivrede, Ministarstvo za brigu o selu, Pokrajinski sekretarijat za poljoprivredu, vodoprivredu i šumarstvo, Privredna komora Vojvodine, Grad Novi Sad, Fondacija „Prosperitati”, kompanija Kite DOO.\n„Dani poljoprivrede“ na Novosadskom sajmu biće održani od 18 - 21. maja.


Besplatni dermoskopski pregledi u centru Beograda za sve građane - WANNABE MAGAZINE\nEucerin Srbija i Fond B 92, uz podršku Ministarstva zdravlja Republike Srbije, u okviru projekta za rano otkrivanje raka kože “Pregled za sve“, organizuju 22.i 23.aprila na Trgu Republike u Beogradu od 9h do 21h besplatne dermoskopske preglede za sve zainteresovane građane. Preglede će obavljati dermatolozi iz vodećih dermatoloških institucija u Srbiji među kojima su i članovi Stručnog saveta akcije “Pregled za sve”, naši najugledniji dermatolozi, koji od početka daju aktivnu podršku ovom projektu.\nSvi oblici raka kože u stalnom su porastu u svetu i u Srbiji. Stav Svetske zdravstvene organizacije (SZO) je da je prekomerno izlaganje UV radijaciji ozbiljno pitanje javnog zdravlja i da ima veoma bitnu ulogu u nastanku raka kože. Zbog dobro organizovanih kampanja za prevenciju i rano otkrivanje raka kože, u razvijenim zemljama se 80 odsto melanoma otkrije u ranoj fazi bolesti, za razliku od Srbije gde lečenje započinje najčešće kasno. Svetska iskustva potvrđuju da je, ukoliko se bolest otkrije u ranoj fazi, mogućnost izlečenja 90 odsto.\nRazlozi ovako poraznih ishoda u Srbiji su, kako nedovoljna svest o neophodnosti pravilne zaštite kože od negativnog uticaja sunčevog zračenje, tako i odbijanje osoba sa potencijalno opasnim promenama na koži da priznaju da se bolest može dogoditi njima, što dovodi do kasnog obraćanja lekaru i dermatologu. Jedan od razloga za ovakvo stanje ranijih godina je bila i nedovoljna opremljenost državnih ordinacija dermoskopima, aparatima koji omogućavaju bliži uvid u promene na koži. To je bila i osnova za pokretanje akcije “Pregled za sve“ tokom koje je prethodne godine za 56 državnih zdravstvenih ustanova u Srbiji obezbeđeno 78 ručnih i pet digitalnih dermoskopa. Time je ostvarena skoro potpuna nacionalna pokrivenost i dostupnost ove vrste pregleda čak i pacijentima u manjim gradovima Srbije.


Žene tajnu čuvaju u proseku 32 minuta - Bizlife.rs\nŽene tajnu čuvaju u proseku 32 minuta\n21:55 London, 14/11/2011\nŽene u proseku čuvaju tajnu koju im je neko poverio 32 minute, mada prethodno čvrsto obećaju da će držati jezik za zubima, piše “Dejli mejl”.\nNedavno istraživanje, koje je sprovela jedna kozmetička kompanija među 3.000 dama, pokazalo je da 85 odsto žena nije u stanju da sačuva tajnu bez obzira koliko ona bila osetljiva ili važna. Najčešće one dobijenu informaciju podele s partnerom, prijateljicom ili majkom.\nPolovina ispitanica rekla je da se nakon toga osećaju lakše, a 13 odsto ih je priznalo da to čini na podmukli način, kako bi se trač što pre proširio. Blizu 40 odsto žena smatra da je u redu podeliti tajnu bliske osoba sa neznancem, ali 25 odsto ih ipak oseća grižu savesti što je izigralo tuđe poverenje.\nIstraživači navode da je ova anketa pokazala da se žene stvarno muče dok pokušavaju da sačuvaju nečiju tajnu. One u tome mogu najviše da izdrže pola sata, a društvene mreže i nova tehnologija samo im olakšavaju “posao”.


RTCG - Radio Televizija Crne Gore - Nacionalni javni servis :: Kulturna galaksija :: Filmska revija "Zlatne komedije"\nKIC "BUDO TOMOVIĆ" 19. 09. 2019. 23:23 >> 23:20 0\nTradicionalno u septembru u KIC "Budo Tomović", organizuju filmsku reviju "Zlatne komedije", a od 23. do 26. septembra prikazaće četiri remek djela ovog popularnog filmskog žanra.\nZabavna i nesvakidašnja priča "Ne zaljubljuj se na prvi pogled" (1997) u kojem Metju Peri i Selma Hajek glume neskladan par otvoriće reviju u ponedjeljak, 23.septembra.\nKomediju "Da li ste čuli za Morganove?" (2009) o veoma uspješanom paru sa Menhetna koji slučajno prisustvuje mafijaškom ubistvu prikazaćemo u utorak, 24. septembra, a projekcija američke tinejdžerske komedije "Cura na lošem glasu" (2010) u kojoj simpatična srednjoškolka odluči iskoristiti opaku glasinu za svoj boljitak planirana je za srijedu, 25. septembar.\nPosljednji dan revije, četvrtak, 26. septembar biće u znaku komedije "Smrt na sahrani" (2010). Ovo je priča o sahrani najstarijeg člana mnogobrojne američke porodice koja izmiče kontroli i pretvara se u šokantna otkrića, grozna vrijeđanja i opake prijetnje.


Solskjer u superlativima o gradskom rivalu - Sportske.net\nOn može jednom u dvanaest minuta, najskuplji dodir u istoriji fudbala!Dve trampe o kojima priča Evropa, sve kreće od Dijega Košte!Šta mislite, kako bi se Pogba proveo, da mu je Roj Kin kapiten?Junajted je u velikoj krizi, podatak koji govori sve!Siti na "Old Trafordu" napravio najveći korak ka odbrani titule!\nJunajted je sinoć na "Old Trafordu" izgubio u velikom derbiju od Sitija sa 0:2. Siti je ostvario treću uzastopnu pobedu na ovom stadionu i vratio se na prvo mesto na tabeli sa bodom više od Liverpula.\n"Postavili su standard u poslednje dve sezone i ne znam koliko su bodova osvojili. Ono što je Pep Gvardiola uradio sa svojim igračima je izvanredno, a mi smo u blizini pa to vidimo i osećamo svakoga dana", rekao je Solskjer, preneli su britanski mediji.\n"Pokazali smo je, ali smo izgubili od boljeg tima. Ali, dobili smo reakciju od navijača i igrača, mogli ste da vidite trud, ali to nije bilo dovoljno. Igrači su želeli da pokažu da im je zaista stalo. Prvo poluvreme je bilo pozitivno, bili smo zadovoljni na poluvremenu. Nažalost, primili smo dva traljava gola u drugom delu, a to smo mogli da izbegnemo. Svi mogu da vide šta je Siti uradio u poslednjih par godina", naveo je Norvežanin.\n"Zbog toga su oni na vrhu, a mi smo tu gde jesmo. Postavili su standard. Živimo u Mančesteru i ne možemo biti zadovoljni. Na nama je da smanjimo zaostatak i prestignemo ih", rekao je on.\nSolskjer je u decembru postavljen za privremenog trenera, a u martu je potpisao višegodišnji ugovor. Upitan šta se promenilo od marta, on je odgovorio: "Morate da gledate dugoročno, ali sve više učite o igračima, da li će ići na sigurno i ko će želeti da se žrtvuje i odvede nas napred. To pokušavam da otkrijem, a sa takvim igračima ću nastaviti da radim".\n"Još smo u trci za četvrtim mestom i znamo da moramo dobro da odigramo protiv Čelsija", naveo je Solskjer.


Haris: Srbija sama odlučuje - Kazaljka\nNaslovna/Novo/Globus/Haris: Srbija sama odlučuje\nIzgradnja poverenja između SAD i Srbije, zadatak Harisa.\nkazaljka Send an email 11.12.2021.\nOHAJO (FoNet) – Komandant Nacionalne garde Ohaja, general-major Džon Haris izjavio je danas za Glas Amerike da je Srbija neutralna zemlja – nadležna i odgovorna za očuvanje sopstvene bezbednosti i da sama odlučuje kakve će diplomatske odnose održavati.\nSve dok je to slučaj – odnosi sa drugim partnerima tiču se isključivo građana i Vlade Srbije, rekao jeHaris upitan o razgranatoj vojno-tehničkoj saradnji Srbije sa državama poput Rusije, Kine ili Belorusije\n“Želja nam je da naši partneri uvek koriste američku opremu. Međutim, Srbija sama donosi odluke ne samo o tome čiju opremu će nabavljati, već i kakve će diplomatske odnose održavati. Moj posao je da izgradim poverenje između naše zemlje i građana Srbije i srpskih oružanih snaga”, ukazao je Haris.\nPrema njegovim rečima, Srbiji nije lako, jer se uvek kretala na tankoj liniji i bila prinuđena da balansira, zbog čega je, kako kaže, morala da uravnoteži interese širom sveta i deluje da to vrlo dobro radi.\nOn je napomenu da su Sjedinjene Američke Države i Srbija ove godine održale nekoliko vojnih vežbi.\nPrema njegovim rečima, saradnja dve zemlje bolja je nego što je mogao da očekuje, te da se to odnosi na sve nivoe saradnje.\n“Imam odličan odnos sa načelnikom Generalštaba generalom Milanom Mojsilovićem, razgovaramo najmanje jednom mesečno i smatram ga dobrim prijateljem”, kazao je Haris dodajući da su i vojnici dve vojske vremenom izgradili odnose.\nKako je rekao, sledeći dobar korak, na čemu se trenutno radi, bio bi proširenje odnosa poverenja van vojske.\nVučić: Srbija će onemogućiti albansku granicu na Kopaoniku\nVučić studira za košarkaškog trenera